text:
Ubukorikori ni kimwe mu bintu bituma abantu batiyandarika
‘’Nta kintu cyiza nko gukora ubukorikori. Ibi bituma umubyeyi abasha kwiteza imbere, abana bakiga amashuri, bityo ntihagire uwiyandarika nkuko bigaragara mu babyeyi bamwe babanebwe’’.
Ibyo ni ibitangazwa na Mukamusoni Antoinette, Perezida wa Koperative y’ubukorikori mu Rwanda COPARWA ( Coopérative de Production d’Artisanat d’Art du Rwanda) ikorera mu Karere ka Muhanga mu Ntara y’amajyepfo, mu kiganiro yagiranye na IGIHE.com kuwa Kane, tariki ya 27 Nyakanga 2012, ubwo twasuraga aha iyo koperative (...)
‘’Nta kintu cyiza nko gukora ubukorikori. Ibi bituma umubyeyi abasha kwiteza imbere, abana bakiga amashuri, bityo ntihagire uwiyandarika nkuko bigaragara mu babyeyi bamwe babanebwe’’.
Ibyo ni ibitangazwa na Mukamusoni Antoinette, Perezida wa Koperative y’ubukorikori mu Rwanda COPARWA ( Coopérative de Production d’Artisanat d’Art du Rwanda) ikorera mu Karere ka Muhanga mu Ntara y’amajyepfo, mu kiganiro yagiranye na IGIHE.com kuwa Kane, tariki ya 27 Nyakanga 2012, ubwo twasuraga aha iyo koperative ikora imurikagurisha ry’ibikorwa byayo i Gikondo, mu mujyi wa Kigali.
Mukamusoni Antoinette avuga ko kubera kubura amafaranga, ababyeyi bamwe na bamwe bishora mu ngeso mbi kenshi zibaviramo ingaruka mbi. Uburere ku bana babo bukaba ingume. Urwo ruherekane rw’ingeso mbi rukokama umuryango wose.
Akomeza avuga ko ibi aribyo byatumye abagore bo mu Karere ka Muhanga bishyira hamwe bihangira umurimo wo gukora ubukorikori.
Mukamusoni Antoinette, avuga ko ibikorwa bakora babitoza n’abana babo kugirango ibihangano byabo bitazasibangana, agira ati ‘’Dutoza abana bakiri bato kugirango igihe tuzaba tutakiriho, ibihangano by’Abanyarwanda bitazasibangana. Ibyo kandi bijyanye no gufasha abana gukunda umurimo no kwiteza imbere bategura ejo heza hazaza cyane cyane ko aribo mbaraga z’igihugu cyacu’’.
Koperative COPARWA ikora ibikorwa bitandukanye birimo uduseke, amasiniya, amaherena, ibikomo, n’ibindi byose bikorwa mu birere no mu migegwe.
Iyi Koperative ibasha kugemura ibihangano byabo mu mahanga.
Ikibazo iyi Koperative ihura nacyo, nkuko twabitangarijwe na Mukamusoni, ni icyo kutabona amasaro kuko ava hanze y’Igihugu akaza ahenze. Ubwo twasuraga aho iyi Koperative ikorera imurikagurisha, icyo twabashije kubona ni uko Abanyamahanga aribo kenshi bakunda kugura ibihangano byayo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


c: text/html

text:
Ubuzima bwa buri munsi bwa muntu burangwa no gufata ibyemezo. Bishobora kuba bibi cyangwa byiza, kandi byose bigira ingaruka: imbi cyangwa inziza bitewe n’ icyemezo wafashe. Abantu bamwe na bamwe bafata ibyemezo babihubukiye, babona ingaruka zabyo bakicuza cyangwa bakavuga bati "Iyo mbimenya!" Mbese ibyemezo by’ umukristo bikwiriye gushingira kuki? Ninde ukwiye kuba umujyanama wacu w’ ibanze?
Nahuye n’ ikibazo gikomeye, mfata umwanzuro wo gukora ikintu gikomeye, incuti zanjye zirambuza ariko sinabumva. Umutimanama wambwiraga kubireka ariko ndakomeza ndabikora. Ubu ndi kubona ingaruka zabyo zingeraho mu buryo bukomeye. Ariko nabuze umwanzuro w’ icyo nakora.
Ikintu gikomeye mu buzima ni uko imyanzuro mibi, iteka igira iherezo ribi. Iyo ukoze ikintu kibi mu buzima, bitewe n’umwanzuro wafashe ugerwaho n’ingaruka mbi byanze bikunze. Bibiliya itanga umuburo, "Ariko nimutagenza mutyo muzaba mucumuye ku Uwiteka, kandi mumenye neza yuko icyaha cyanyu kizabatoteza" -Kubara 32:23.
Ncuti zanjye ntimwumve nabi aya magambo, gusa nanone ntutekereze ko nashimishwa no kubona ugerwaho n’ ingaruka z’ ibyo wakoze bibi. Imana nayo ntishimishwa n’ ibihe nk’ ibyo. Nta na rimwe ishimishwa no kubona umuntu ari mu byaha, kandi ntishobora kutwishima hejuru. Iradukunda, kandi birayibabaza cyane iyo ibonye turi kwigaragura mu byaha, kuko iba izi umubabaro bizatuzanira hanyuma.
Urugero iyo umubyeyi abonye umwana we ari gukora ibintu bibi, kandi azi ingaruka bizamugiraho hanyuma; tekereza nawe uko uwo mubyeyi ababara! Uko niko Imana yacu nayo ibabazwa no kubona turi mu bibi bituzanira ingaruka mbi gusa, kandi bigatuma twicuza hanyuma.
Ni iki wakora uramutse warakoze ikintu, ubu ukaba uri guhangana n’ ingaruka zikomeye? Shaka uko witandukanya n’ icyo kintu cyaguteye ibibazo n’ imizi yacyo yose. Uko cyaba gishimishije kose, kabone n’ iyo waba ubona aricyo shingiro ry’ubuzima bwawe. Imana Ifite inzira zirenga igihumbi, kandi ntijya ibura uko igenza abayo. Noneho ushake uko wongera kubaka ubuzima bwawe bundi bushya. Bishobora kugufata igihe kitari kigufi ndetse bisa n’ ibikomeye, ariko ni ingenzi.
Ik’ ingenzi kurenza ibindi, ni uko wagarukira Umwami Yesu kandi ukamugira ishingiro ry’ubuzima bwawe. Ukeneye imbabazi ze n’ubwenge bumuturukaho kuko ari byo bizagufasha kubaka ubuzima bwawe bw’ahazaza.

robotstxt: allowed

filter: keep


text:
Nyamasheke: Abayobozi b’Utugari n’Imidugudu barasabwa kuba umusemburo w’imiyoborere myiza
Abayobozi b’inzego z’ibanze mu tugari n’imidugudu barasabwa kuba umusemburo w’imiyoborere myiza kuko iyo serivise nziza ziturutse ku rwego rw’umudugudu bikwira Igihugu cyose. Ibi byasabwe n’Umuyobozi w’akarere ka Nyamasheke wungirije Ushinzwe Imibereho myiza y’abaturage, madame Gatete Catherine, More...
Ngororero: Icyo abatazi indimi z’amahanga batekereza kuri serivisi bahabwa
Kuba abayobozi bakuru b’igihugu barahagurukiye kunoza serivisi zihabwa abagana ubuyobozi n’ibigo bitandukanye haba muri serivisi za leta cyangwa izitangwa n’abafatanyabikorwa bayo cyangwa abantu More...
Abatanga serivise mbi babiterwa na kamere n’agasuzuguro
Narumanzi Leonille umuyobozi wungirije ushinzwe imibereho y’abaturage mu karere ka Bugesera Gutanga serivisi mbi hari ubwo biterwa na kamere y’agasuzuguro ituruka mu burere buke uyitanga aba afite. More...
Gatsibo: Abaca abaturage amafaranga ku buryo butemewe bagiye guhagurukirwa
Ruboneza Ambroise umuyobozi w’Akarere ka Gatsibo Nyuma y’aho bamwe mu batuye Akarere ka Gatsibo batangarije ko hari abashinzwe ubuhinzi mu Mirenge babaca amafaranga abahinga bavanga imyaka, ubuyobozi More...
Abarundi bari batuye i Kabarondo batagira ibyangombwa basabwe kujya kubishaka bakabona kugaruka
Abarundi 13 bafashwe batuye mu murenge wa Kabarondo mu karere ka Kayonza batagira ibyangombwa basabwe gusubira mu gihugu cya bo kubishaka. Abo barundi bari baraje mu Rwanda gushaka akazi, ndetse bamwe ngo bari More...
Nyamasheke: Abashinzwe umutekano w’ibanze barasabwa kugira imyitwarire iboneye
Abashinzwe umutekano w’ibanze bazwi nka “Local Defense†barasabwa kugira imyitwarire ikwiye kandi bakarushaho guhugukira umurimo wabo kugira ngo basohoze inshingano yabo. Ibi byasabwe na Colonel More...
Muhura: Basabwe kutirara mu rwego rw’umutekano
Umuyobozi w’ingabo mu Karere ka Gatsibo majoro Mugisha yasabye abaturage kutirara ku mutekano muri ibi bihe bisoza umwaka twinjira mu mwaka mushya wa 2013, n’ubwo ngo usanzwe uhari. Ibyo bikubiye More...
Huye: abatanga serivisi barasabwa gushyiraho inyandiko isobanura uko bakora
Nyuma y’ukwezi kumwe Akarere ka Huye gashyizeho itsinda ryo kugenzura imitangire ya serivisi mu nzego zinyuranye zaba iza Leta ndetse no ku bikorera, abagize iri tsinda bahuye kuri uyu wa 28 Ukuboza, maze More...
Abakozi b’inzego zibanze bongeye kwibutswa kuba muduce bayobora
Nyuma y’uko minisiteri y’ubutegetsi bw’igihugu igaragaje ko kutaba muduce bayobora bituma abayobozi badakurikirana ibibera mubaturage bashinzwe igihe cyose, yabasabye gutura aho bayobora ariko More...
Customer care services to be improved in 2013- Nyanza District
Nyanza District Authority has called upon all companies and service delivery institutions to work on improving customer care in the nearly beginning year 2013, according to a meeting held on December 21st More...


text:
Rwanda | Nyabihu: Ikigo cy’urubyiruko cya Karago kizakemura ibibazo bitandukanye by’urubyiruko
Ikigo cy’urubyiruko cya karago kizafasha urubyiruko mu bijyanye n’umuco,imyidagaduro,imyuga n’ibindi
Hari hashize igihe kirekire akarere ka Nyabihu katagira ikigo cy’urubyiruko. Ibyo bikaba byaratumaga ibijyanye n’umuco,imyidagaduro.kwiga imyuga n’ibindi bidindira ku rubyiruko. Nyamara iki kibazo kikaba cyaramaze kubonerwa umuti kuko icyo kigo cyamaze kuboneka guhera mu kwezi kwa Kamena 2012.
Ikigo cya karago kigisha byinsi urubyiruko ku bijyanye n’umuco,guhindura imyumvire no guharanira iterambere rirambye
Murwanashyaka Bosco ushinzwe urubyiruko,umuco na Sport mu karere ka Nyabihu,akaba avuga ko nyuma y’aho iki kigo kibonekeye hatangiye gukorerwamo imirimo itandukanye iteza imbere urubyiruko. Iyibandwaho cyane ikaba ari ijyanye n’umuco,imyidagaduro,sport ndetse n’imyuga birushaho gutuma urubyiruko rusabana ndetse rukanungurana ibitekerezo ku ngingo zimwe na zimwe ziruteza imbere. Mu muco kandi urubyiruko rutoranya insanganyamatsiko,rukayikoraho ibiganiro mpaka,rukigiramo byinshi cyanhe ku birebana n’umuco wa kera n’uw’ubu.
Uretse ibyo bikorwa byose bikorerwamo bizamura ubumenyi bw’urubyiruko n’imyumvire yarwo,muri iki kigo ngo hateguwe n’ahazigirwa imyuga itandukanye. Iyi myuga ikazafasha cyane cyane urubyiruko rutagize amahirwe yo kujya mu ishuri,bityo rukiga ubumenyi ngiro buzarufasha kwibeshaho mu buzima buri imbere rwiyubakira ejo hazaza.
Uretse iby’umuco,sport,imyuga n’imyidagaduro iki kigo cy’urubyiruko cya Karago kizanashyirwamo n’ibyuma by’ikoranabuhanga bizigishwa urubyiruko bityo bikarufasha ku isoko ry’umurimo
Murwanashyaka Bosco,ufite urubyiruko,umuco na Sport mu nshingano ze mu karere ka Nyabihu,akaba ahamagarira urubyiruko kwitabira icyo kigo cyarushiriweho kugira ngo rukibyaze umusaruro kandi kirufashe kwiteza imbere binyuze mu mirimo itandukanye igikorerwamo.
Murwanashyaka yongeraho ko mu gihe kiri imbere iki kigo kigiye kuzanashyirwamo ibyuma bijyanye n’ikoranabuhanga aho urubyiruko ruzigishwa kubikoresha bityo bikazarufasha kwigirira akamaro mu buzima bwo hanze ku isoko ry’umurimo. Hazanashyirwaho kandi aho ruzajya rwipimishiriza ngo rumenye uko ruhagaze bityo rufate ingamba ku buzima bwarwo buri imbere.


text:
Murakaza neza ku rubuga rw’ivugabutumwa
Mwene data Yesu ashimwe! Amahoro y’ Imana abane nawe! Ikaze kuri uru rubuga rw’ ivugabutumwa. Nkwifurije ko uru rubuga warubonaho ibyagufasha mu bibazo ufite, kandi ukahakura ubwenge bwo kubaha Imana, ugahishurirwa umurimo wa Kristo ku musaraba n’umugambi w’Imana ku buzima bwawe. Turagushimira inkunga yawe mu kuduha inama, mu kudusengera, no mu gutanga ubutunzi bwawe kugira ngo ubutumwa bwiza bugere ku bantu benshi.T ukwifurije umugisha, amahoro, n’ ubuntu bw’ Imana bibane nawe,


text:
Rulindo: abakora umwuga w’ubucuruzi barasabwa kwagura ubucuruzi bwabo bagana ibigo by’imari n’amabanki
Bamwe mu bacuruzi mu karere ka Rulindo,barasabwa kwagura ubucuruzi bwabo bukaba ubucuruzi bw’umwuga, kandi butanga inyungu zigaragara,aho guhora bakora ubucuruzi butabavana aho bari mu bukungu. Nk’uko bikunze kugarukwaho n’umuyobozi wungirije w’aka karere ka Rulindo,Murindwa Prosper,ngo ikiza ni uguhitamo ibyo umuntu acuruza ,kandi abona ko bizamuzanira inyungu igaragara, ku buryo umucuruzi abasha kwiteza imbere,agateza n’igihugu imbere... Read More


text:
Ubutumwa bwiza bubagereho mwese kandi mukomeze kubafasha mu rugendo rugana mu ijuru. Amen
MBESE IMANA IFITE UBUTUMWA BW'UMWIHARIKO YAGENEYE IGIHE CYACU?
Ramon Umashankar yavutse ari Umubrahmin (ugomba kuba umutambyi mukuru mu myizerere y'Abahindu). Mukuru we yamwigishije uhereye mu bwana ko ari imana, kandi ngo kugira ngo asobanukirwe n'ubwo bumana bwe, agomba kwitoza Yoga (umuhango w'Abahindu mu myizerere yabo bavuga ko uguhesha amahoro mu buryo bwose), no kugira umwanya wo kwiherera mu masengesho. Ariko akiri ingimbi, Ramon yatangiye kwibaza niba abasha kumenya Imana binyuze mu gusenga ibigirwamana byo mu nsengero z'Abahindu.
Ramon atangira gusuzuma Bibiliya n'ibyo ivuga kuri Kristo. Yahoraga yubahira Yesu uburyo bwe bwo kwicisha bugufi, ariko noneho aza kumva ko uwo Yesu yiyita umwana w'Imana w'ikinege. Kandi yaje kubona ko abakristo benshi bafite amahoro we atashoboye kubona mu myaka yamaze mu byumba by'amasengesho. ariko, Ramon yakomeje kugambirira gushaka ukuri mu idini ye ya Gihindu.
Maze rimwe aza kubona senema y'imibereho ya Yesu. Bwari ubwa mbere amenya ko Yesu yagize umubabaro n'ubwoba nk'abantu. Mbere y?aho yatekerezaga ko Yesu yaba yarakoresheje imbaraga ze zidasanzwe ngo atababazwa n?urupfu rwo ku musaraba. Ariko ubu, yumvaga atasobanura umusaraba. Byaramutangaje. Yesu yaba yaranyuze ate muri aka gasuzuguro kose, Ku bw'abanyabyaha?
Uko Ramon yakomeje gutekereza ku rupfu rwa Yesu, byaramushenguye atekereje urwo rukundo. Yiyemeza kureka bwa butambyi bwe (Brahmin) maze ubugingo bwe akabwegurira Umukiza Yesu. Agereranya ibindi n'urukundo rw'igitambo cya Kristo, Ramon yaravuze ati, "Ibindi byose ni ubushwambagara".
Uyu musore wari umu Brahmin yaragenzuye abona isoko y'ukuri y'Ubukristo: Yesu, umukiza w'isi.
1.IDINI IFITE AGAKIZA NI IYIHE?
Yesu niwe nzira ? imwe rukumbi - y'agakiza.
"Kandi nta wundi agakiza kabonerwamo, kuko ari nta rindi zina munsi y'ijuru ryahawe abantu, dukwiriye gukirizwamo." Ibyakozwe n'Intumwa 4:12
Bibiliya yigisha bisobanutse yuko twahabiye mu cyaha, Ku bw'ibyo dukwiye igihano cy'icyaha: urupfu (Abaroma 6:23). Bose bakoze ibyaha (Abaroma 3:23), Ku bw'ibyo bose bahura n'urupfu. Kandi Yesu niwe wenyine ubasha kuducungura akatuvana muri icyo gihano cy'icyaha.
"Kuko icyo Data ashaka ari iki, ari ukugira ngo umuntu wese witegereza Umwana akamwizera, ahabwe ubugingo buhoraho: nanjye nzamuzure ku munsi w'imperuka." Yohana 6:40.
Hari idini imwe gusa y'ukuri:
"Hariho Umwami umwe, no kwizera kumwe, n'umubatizo umwe." Abefeso 4:5.
2. IMANA YABA IFITE UBUTUMWA BW'UMWIHARIKO KU BAKRISTO BO MU MINSI IHERUKA?
Ye. Ubu butumwa bw'inkubwe eshatu buboneka mu Byahishuwe 14:6-16. Kwamamazwa kw'ubu butumwa bw'abamarayika batatu kuzasozwa no kugaruka kwa Yesu ubwa kabiri (umurongo 14-16).
(1) Ubutumwa bwa Marayika wa mbere.
"Nuko mbona marayika wundi aguruka aringanije ijuru, afite ubutumwa bwiza bw'iteka ryose, ngo abubwire abari mu isi, bo mu mahanga yose n'imiryango yose n'indimi zose n'amoko yose. Avuga ijwi rirenga ati "Ni mwubahe Imana, muyihimbaze; kuko igihe cyo gucira abantu urubanza gisohoye, muramye Iyaremye ijuru n'isi n'inyanja n'amasoko." Ibyahishuwe 14:6,7.
Nubwo ubu butumwa bugaragara nk'aho bunyuzwa mu bamarayika batatu, abantu b'Imana nibo bagomba kuba intumwa ngo bukwire isi yose. Ntabwo bamamaza inkuru nshya, ahubwo "ubutumwa bw'iteka ryose, ku isi yose, mu mahanga yose, n'imiryango yose n'indimi zose n'amoko yose." "Ubutumwa bwa Yesu bw'iteka ryose" ni nabwo butumwa bw?agakiza abo mu gihe cy?Isezerano rya Kera bemeye kubwo kwizera." (Abaheburayo 3:16-19; 4:2; 11:1-40); ni nabwo Yesu ubwe yigishije, nibwo intumwa ze zamamaje babasha gutsinda imitima ya benshi kubwa Kristo, iyo nkuru niyo yagiye ikwirakwira mu binyejana by'imibereho ya gikristo.
Ubu butumwa bworoheje, bw'agakiza ka Yesu Kristo bwageze aho busa n'ubuzimiye, buva mu itorero mu gihe gisaga imyaka igihumbi y'igihe cy'umwijima, ariko ivugurura ryongera kububyutsa, none abantu b'Imana barabwamamaza ku isi muri iyi minsi. Marayika wa mbere yatangaje iyo nkuru, ariko mu buryo bushya, uburyo bukwira isi yose, ku batuye isi mbere y'uko Kristo agaruka ubwa kabiri.
Abemera ubwo butumwa, barahamagarirwa "kubaha Imana bakayihimbaza [bagaragaza imico yayo]. Bereka isi imico y'urukundo rw'Imana, bitari mu magambo yabo gusa, ahubwo n'imibereho yabo ikaba igihamya gikomeye. Bagaragaza ibitangaza bikomeye Imana ibasha gukorera mu bantu bayo buzuwe n'umwuka wa Kristo.
Ubu butumwa bw?abamarayika batatu ni ryari buzamamazwa ku isi hose? Ubwo igihe "cy'urubanza rw'Imana kizaba kigeze." Icyigisho cya 13 gisobanura ko Yesu yatangiye igihe cyo kugenzura imanza mbere y'uko agaruka uhereye 1844. Muri uwo mwaka, 1844 Yesu yeretse abantu bo ku isi yose ko bakwiriye gutangira kubwiriza ubutumwa bw'Ibyahishuwe 14.
Ubu butumwa buraduhamagarira "guhimbaza Iyaremye ijuru n'isi" (Ibyahishuwe 14:7). Imana idusaba "kwibuka kweza umunsi w'Isabato" (Kuva 20:8-11). Mu 1844 ubwo Darwin yerekanaga igitekerezo cye yuko ibintu bigenda bihindagurika (evolution), Imana yariho ihamagarira abantu kuyihimbaza nk'Umuremyi wabo.
(2) Ubutumwa bwa marayika wa kabiri
"Marayika wundi wa kabiri akurikiraho ati "iraguye iraguye! Babuloni, wa mudugudu ukomeye, wateretse amahanga yose inzoga, nizo ruba ry'ubusambanyi bwabo." Ibyahishuwe 14:8.
Marayika wa kabiri arababurira ati:"Babuloni wa mudugudu ukomeye ugiye kugwa." Ibyahishuwe 17 hatwereka "Babuloni" mu by'umwuka - abakristo bateshutse ijambo ry'Imana - bagereranywa n'umugore w'umusambanyi (umurongo 5). Akaba atandukanye n'umugore mwiza mu byahishuwe 12 ushushanya itorero ry'ukuri rya Kristo. Umugore ushushanya Babuloni ni umugore waguye, wateretse amahanga yose inzoga, ni zo ruba ry'ubusambanyi bwe." Inzoga y'inyigisho z'ibinyoma yacengeye abantu b?ingeri nyinshi biyita abakristo. Ubutumwa bwa marayika wa kabiri burahamagara abantu b'Imana guhunga izo nyigisho z'ubukristo bwateshutse.
Babuloni bisobanura uruvange rw'uburyo butandukanye bw'inyigisho z'ubukristo bwateshutse. Iteje akaga kuko ihindura ishusho y'Imana, ikayigira ikindi kintu giteye urujijo: ngo Imana Irahora kandi Idusaba ibirenze, cyangwa ngo Imana igira impuhwe nk?iza sogokuru utita ku gucyaha uwo ariwe wese Ku bw'icyaha cye. Itorero rizima rizagaragaza imico y'Imana kandi ryerekane uko ubutabera n'imbabazi byayo byerekana mu kuri yuko Imana ari urukundo.
Imana irahamagarira abantu "gusohoka" muri Babuloni (Ibyahishuwe 18:4), kwanga inyigisho zidashingiye kuri Bibiliya, no gukurikira ibyo Kristo yigisha.
(3) Ubutumwa bwa marayika wa gatatu
"Marayika wundi wa gatatu akurikiraho, avuga ijwi rirenga ati 'umuntu naramya ya nyamaswa n'igishushanyo cyayo, agashyirwaho ikimenyetso cyayo mu ruhanga rwe cyangwa ku kiganza, uwo ni we uzanywa ku nzoga, ni yo mujinya w'Imana, yiteguye idafunguwe mo amazi mu gacuma k'umujinya wayo. Ntibaruhuka ku manywa na nijoro, abaramya ya nyamaswa n'igishushanyo cyayo, umuntu wese ushyirwaho ikimenyetso cy'izina ryayo.' Aha niho kwihangana kw'abera kuri, bitondera amategeko y'Imana, bakagira kwizera nk'ukwa Yesu." Ibyahishuwe 14:9-12
Ubutumwa bwa marayika wa gatatu bugabanya isi yose mu matsinda abiri. Ku ruhande rumwe hahagaze abakristo bateshutse "basenga inyamaswa n'igishushanyo cyayo kandi bafite ikimenyetso cyayo mu ruhanga cyangwa ku kiganza cyabo."
Witegereze ibitandukanya aya matsinda abiri ahabanye. Abo bafite ikimenyetso cy'inyamaswa ni abemera imisengere ikurikiza ibitekerezo abantu bishyiriyeho bibanogeye. "Abakiranutsi" bafite nabo ibibaranga aribyo: "Kwihangana", kumvira "amategeko y'Imana, kandi bagakomeza kuba "abizerwa kuri Yesu."
Nyuma y'uko ubu butumwa butatu buhetura isi yose, Yesu azaza "gusarura" abakiranutsi.
"Mbona igicu cyera; no ku gicu mbona uwicayeho, usa n'Umwana w'umuntu, wambaye ikamba ry'izahabu ku mutwe, kandi afite umuhoro utyaye mu ntoki ze. Marayika wundi ava mu rusengero, arangurura ijwi rirenga, abwira uwicaye kuri icyo gicu ati 'Ahura mo umuhoro wawe, usarure, kuko isarura risohoye, kandi ibisarurwa byo mu isi byeze cyane.' Nuko uwicaye ku gicu yahura umuhoro we mu isi, isi irasarurwa." Ibyashuwe 14:14-16.
3. ITORERO RYA KRISTO RYO MU MINSI Y'IMPERUKA
Waba ufite amatsiko y'iryo torero rikomeye, ry'abakristo batanyeganyega, batangaza benshi Ku bw'umuhati wabo, bihangana kandi bizerwa, ukaba nawe wifuza kuba nka bo mu by'umwuka? Mu byahishuwe 14 Imana yatanze ubutumwa bukwiranye n'iki gihe kandi ni bwo bubasha kuguhesha iyo mibereho.
Nkuko byaganiriweho mu cyigisho cya 25, mu Byahishuwe 12:17 herekana ko abakristo bo mu minsi y'imperuka ari "abakomeza amategeko y'Imana kandi bafite guhamya kwa Yesu." Ibyahishuwe 14:12 hasobanura ko iryo tsinda ari "abakiranutsi bubaha amategeko y'Imana kandi bakomeza kuba abizerwa kuri Yesu."
Reka tuvuge muri makeya ku bakristo bo mu minsi y'imperuka.
(1) Bafite "guhamya kwa Yesu." N?ubwo Satani yabarakarira, "bakomeza kuba abizerwa kuri Yesu." Kwizera kwabo si uko bihimbira, ni impano bahabwa n'Imana (Abefeso 2:8).Abagize Itorero ry'Imana ryo mu minsi iheruka, bagenda bunguka kumenya Kristo n'imico ye y'ukuri, maze Ku bw'ubuntu, binyuze mu kwizera, bagahinduka ishusho igaragaza imbaraga ya Yesu ibarimo.
(2) "Bafite kwizera nk'ukwa Yesu." (Ibyahishuwe 14:12). Kwizera Yesu yari afite, kwizera yigishije, kwizera kwaranze imibereho ye, kukaba ari ko kuzura imitima yabo. Ntibafite ukuri kwonyine ahubwo bakomeza ukuri bakagukurikiza. Kuri bo idini ni imibereho, ibyo bemera bigaragazwa n?ibikorwa, kandi kwizera kugendana no kumvira. Imibereho yabo irangwa no "kwizera kwa Yesu." Bamenye ko inyigisho za Bibiliya, iyo zishyizwe mu mibereho yabo ya buri munsi, bibyara imibereho ya gikristo itajegajega. Bamaze kumenya ko uko kuri gukomeye kwa Bibilia kubyutsa urukundo no kwiyegurira Kristo bigatuma banyurwa n?ibyo umutima w'umuntu wifuza byose.
(3) "Bubaha amategeko y'Imana." Amategeko cumi, amategeko agaragaza imico y'Imana. Icyo bifuza kuruta ibindi byose ni ukubaha ubushake bw'Imana, amategeko yayo yose. Bagaragaza urukundo bakunda Imana n'urwo bakunda abandi bantu, bakurikiza amategeko y'Imana harimo n'irya kane ridusaba kuramya Umuremyi wacu ku isabato y'umunsi wa karindwi.
(4) Bamamaza "ubutumwa bw'iteka ryose" ku isi yose (Ibyahishuwe 14:6). Ubutumwa buvuga ko Yesu yapfiriye ibyaha byacu, kandi ko yazutse akanesha igituro bikaduhesha ibyiringiro ko ari we Mucunguzi wacu. Itorero rya Kristo ryo mu gihe giheruka ni irihamagarira abantu kuva hirya no hino ngo bave mu rudubi rw'inyigisho z'ibinyoma maze bagirane ubumwe na Yesu bushingiye ku kuri kwa Bibilia.
(5) Hari ikibahatira kwihuta " ni uko igihe cy'isarura kigeze, kuko ibisarurwa ku isi byeze" (Ibyahishuwe 14:15), nyamara miliyoni nyinshi z'abantu ntiziramenya Kristo.
(6) Ubutumwa Imana yabo yabahaye ntibutuma bahwema. Kubera ko "Babuloni ikomeye" iguye, baringinga abo bose bakiri mu rudubi rw'inyigisho z'ibinyoma, "Bwoko bwanjye, nimuwusohokemo" (Ibyahishuwe 18:4). Barashaka gusaranganya umubano bafitanye na Kristo, ibyishimo byabo, n'abandi.
Ibi byose ndetse n'ibindi byinshi byunga imitima y'abakristo miliyoni nyinshi bo mu bihe biheruka bahamagarwa n'ubutumwa bw?abamarayika batatu. Imibereho yabo yuzuye ibyishimo ituma bafatanya na Yohana kukugezaho ubu butumire:
"Ibyo twabonye tukabyumva, ni byo tubabwira, kugira ngo namwe mufatanye natwe, kuko ubwacu dufatanije na Data wa twese n'Umwana we Yesu Kristo. Ibyo ni byo tubandikiye, kugira ngo umunezero wanyu ube mwinshi." 1 Yohana 1:3,4.
Binyuze mu mwuka we no mu itorero rye, Yesu araguhamagara ngo uze umwegurire byose:
"Umwuka n'umugeni barahamagara bati "ngwino"! Kandi ufite inyota naze; ushaka ajyane amazi y'ubugingo ku buntu. Ibyahishuwe 22:17.
4. ISARURA RY'UBURYO BUBIRI
Ubutumwa bw''abamarayika batatu bwerekana kugaruka kwa Kristo mu isi gusarura abacunguwe b'ibihe byose (Ibyahishuwe 14:14-16). Yesu akoranye abacunguwe bose maze abajyane "aho yabateguriye" mu ijuru (Yohana 14:1-3). Atsembeho icyaha burundu, indwara, agahinda n'urupfu. Abakiranutsi batangire ubuzima bushya hamwe nawe iteka ryose (Ibyahishuwe 21:1-4).
Yesu kandi "azasarura" n'abanyabyaha ubwo azagaruka.
"Marayika wundi ava muri rwa rusengero rwo mu ijuru nawe afite umuhoro utyaye. Hakurikiraho undi ... arangurura ijwi, abwira wa mu marayika wundi ufite umuhoro utyaye ati " Ahura umuhoro wawe utyaye, uce amaseri yo ku muzabibu w'isi, kuko inzabibu zawo zinetse. Nuko marayika yahura umuhoro we mu isi, aca imbuto z'umuzabibu w'isi azijugunya mu muvure munini w'umujinya w'Imana. Uwo muvure wengesherezwamo ibirenge inyuma ya wa mudugudu, uvamo amaraso agera ku mikoba yo ku majosi y'amafarashi, ageze sitadiyo igihumbi na magana atandatu." Ibyahishuwe 14:17-20.
Iki kizaba igihe cy'akaga ko kurimbura guheruka, igihe giteye Yesu agahinda ko kurimbura abo bose banze gukizwa. Yesu "aracyakwihanganiye, ntashaka ko hagira n'umwe urimbuka, ahubwo ngo bose bihane." (2 Petero 3:9).
Ubwo Yesu azaza gusarura isi, uzaba mu bihe bisarurwa? Uzahagarara mu mbuto zeze hamwe n'abacunguwe by'iteka ryose (Ibyahishuwe 14:13-16)? Cyangwa uzaba mu nzabibu zizajugunywa mu muvure munini w'umujinya we (umurongo wa 17-20)?
Impamvu ishyizwe ku mugaragaro. Ku ruhande rumwe, Yesu ahagaze arambuye amaboko ye ateyemo imisumari, akwingingira gufatanya n' "abera bitondera amategeko y'Imana bagakomeza kwizera kwa Yesu" (umurongo 12). Ku rundi ruhande hari amajwi y'abantu buntu, bakwemeza ko kubahiriza Bibiliya yose ndetse n'amategeko y'Imana atari ngombwa.
Rimwe abari bateraniye mu cyumba cy'urukiko kwa Pilato bahuye n'ibihe nk?ibyo. Ku ruhande rumwe hari Yesu, Imana muntu. Ku rundi ruhande hari Baraba, umuntu udafite icyo yimariye, utabasha kugira icyo yakwimarira cyangwa kugira icyo yamarira abari muri ryo teraniro. Nyamara ijwi rya Pilato ryumvikanye mu matwi y'abari mu iteraniro ribaza riti "Muri aba babiri mbabohorere nde"? Amajwi yose avugira icyarimwe n'umujinya, ngo "Baraba?"
"None se" Pilato arabaza, uwo Yesu mugenze nte, uwiyita Kristo?"
Mu ijwi rimwe iteraniro riti, "Nabambwe!"
Nuko Yesu utari ufite icyaha, arabambwa; maze Baraba umugome ruharwa, ararekurwa. (soma Matayo 27:20-26).
Ni nde uhitamo uyu munsi, Baraba cyangwa Yesu? Uhisemo gukurikiza ibitekerezo by'abantu n'inyigisho zidahuje n'amategeko y'Imana n'ubutumwa bw'iteka ryose bwa Yesu? Cyangwa wifuza "kumvira amategeko y'Imana ugakomeza kuba umwizerwa kuri Yesu?" Wibuke ko, Yesu ariwe ugusezeranira kukoherereza umwuka wera ngo agukemurire amajune yose, akize indwara zawe zose zo mu mutima, kandi akubere byose


text:
Mu kwizera kwa gikristu harimo kutamenya neza ibiba nyuma y’urupfu. Bamwe bavuga yuko nyuma y’urupfu abantu “basinzira” kugeza ku munsi w’urubanza rw’Imana, akazabona kujya mu ijuru cyangwa mu kuzimu. Hari abandi bavuga ko nyuma yo gupfa, umuntu ahita acirwa urubanza akajya aho azaguma ubudashira, mu ijuru cyangwa mu kuzimu.
Hari n’abandi bavuga ko iyo umuntu apfuye, roho ye yoherezwa mu juru cyangwa ukuzimu by’agateganyo, agategereza umunsi wo kuzuka, gucirwa urubanza no kujya aho azaguma ibihe byose. None se Bibiliya yo itubwira iki?
Mbere na mbere, ku bemera Yesu Kristo, Bibiliya itubwira ko nyuma y’urupfu rw’abizera, roho zabo zijya mu ijuru, kubera ibyaha byabo bibabarirwa ko bemeye Yesu nk’umukiza wabo (Yohana 3:16, 18, 36). Ku bizera, “urupfu ni ukuva kure y’umubiri ariko hamwe n’Imana” (2 Abakorinto 5:6-8; Abafilipi1:23). Ariko hari imirongo nka 1 Abakorinto 15:50-54 na 1 Abatesalonike 4:13-17 ivuga ko abizera bazazuka bagahabwa imibiri mishya.
Niba abemera basanga Yesu nyuma y’urupfu, kuzuka bimaze iki? Birashoboka ko roho y’uwizera isanga Yesu ako kanya nyuma y’urupfu, umubiri we ukaguma mu irimbi usinziriye. Izuka ry’abizera rigeze, umubiri ukazuka, ugahabwa ikuzo, ugahuzwa na roho. Uwo mubiri umaze gusubizwa hamwe na roho bizaba umutungo w’abizera ubuziraherezo mu ijuru n’isi bishya (Ibyahishuwe 3:21-22)
Bwa kabiri, ku bantu batemera Yesu nk’umukiza, urupfu ni igihano kidashira. Ariko kimwe n’abizera, nabo basa nk’aho boherezwa ahantu baba bari by’agateganyo, bategereje izuka ryabo, urubanza ndetse n’amaherezo yabo. Muri Luka 16:22-23 hatubwira umugabo w’umukire wapfuye ako kanya agatangira igihano cye.
Mu Ibyahishuwe 20:11-15 hatubwira ko abatizera bose bazutse, bagacirwa urubanza bagashyirwa mu Nyanja y’umuriro. Ni ukuvuga ko abatizera badahita bajya mu muriro utazima ako kanya nyuma y’urupfu, ahubwo hari abantu baba bategereje urubanza rwabo. Nyamara nubwo badahita bashyirwa mu muriro, abatizera ibyo babona nyuma y’urupfu ntibishimishije. Wa mugabo w’umukire yaratatse ati “Aburahamu sogokuru, mbabarira wohereze Lazaro, akoze isonga y’urutoki mu tuzi atonyangirize ku rurimi, “kuko mbabazwa n’uyu muriro” (Luka 16:24)
Ni ukuvuga ko nyuma y’urupfu, umuntu ashyirwa ahantu h’agateganyo mu ijuru cyangwa ikuzimu. Ku munsi wo kuzuka nibwo yinjira aho azaba ubuzira herezo. Abizera Yesu nk’umwami n’umukiza bazahita bemererwa kwinjira mu ijuru rishya n’isi nshya(Ibyahishuwe 21:1). Abatizera bo bazahita boherezwa mu Nyanja y’amazuku(umuriro utazima). Ibyahishuwe 20:11-15.
Aya niyo maherezo y’abantu bose, ashingiye ku kuba baremeye kwakira agakiza gatangwa na Yesu Kristo. Matayo 25:46; Yohana 3:36


text:
Mbese ubwo itimanye umwana wayo, izabura ite kumuduhana n’ibindi byose ? Ev: Adda-Darlene
Mbese ubwo itimanye umwana wayo ikamutanga ku bwacu twese, izabura ite kumuduhana n’ibindi byose ?( Abaroma 8 : 32)
Mu buzima busanzwe habamo ibyifuzo byinshi bishingiye kubyo umuntu akenera. Akenshi kwihangana biragorana kuko umubiri uba ushaka ko bihita biboneka ako kanya. Umuntu kandi akenera izindi mbaraga ziri hejuru ye ( force surnaturelle), zimufasha kugera kubyo yifuza. Iyo umuntu yamenye Imana yihutira gusenga. Utizera ajya mu bapfumu.
Ikindi kintu kijya kibaho n’uko wa muntu wihutiye gusenga, iyo abonye atinze mu bibazo ashobora kuva mu masengesho akajya kubaza abapfumu cyane ko hasigaye hariho n’ababanza gusenga kugira ngo babwire umuntu ibye.
Bibiliya itubajije ikibazo kitwereka igisubizo cy’ibibazo byacu. Muri kamere y’Imana harimo gutanga, kenshi bibiriya itubwira ko Imana idukunda kandi nta rukundo rutarimo gutanga. Imana yaduhaye urugero rukomeye cyane, iduha umwana wayo w’ikinege kugira ngo dukanguke tubone ko ntacyo twayiburana. Mbese ubwo hari ikindi kintu kirusha agaciro Yesu twahawe ?Imana ntacyo itakora ngo ugubwe neza.
Imana ijya yemera ko tugeragezwa, kandi ijya yemera ko dutegereza ariko ntibivuga ko iba yatwimye ibyo twayisabye. Ahari, uri mu gihe cyo gutegereza. Mbese urihanganye ? Imana yaguhaye ikintu gikomeye, yaguhaye Yesu Kristo. Mbese iyo mpano urayishima ? Ihangane izaguha n’ibindi byose wayisabye. Si umugome ngo ishimishwe no kukubabaza, Yesu yababajwe mu cyimbo cyawe. N’ubwo bwaba ari uburwayi, Bibiriya iravuga ngo imibyimba ye niyo adukirisha. Dufite amahoro muri Kristo Yesu. Uwo n’ubwo yahuye n’imibabaro, n’akaga kenshi, yarapfuye arazuka ubu ni muzima.
Ihangane komeza utegereze uzabona igitangaza. Imana ntikiranirwa ngo yibagirwe imirimo myiza twakoze. Ahari unaniwe hari hasigaye akanya gato ngo usubizwe. Oya komera. Iyaduhaye Yesu ntizabura kumuduhana na bya bindi byose dukeneye kuko itwitaho.
Umukobwa niboneye n’amaso yanjye yategereje ko Imana izamuha umugabo, arategereza agera mu myaka y’ubukure, bagenzi be bakamusanga bati ngwino tukwereke umuvuzi barakuzinze, umukobwa arabyanga kuko yari yiringiye Kristo. Bakomeje kumusanga cyane ngo bamujyane aho hantu ku mupfumu bo bitaga umuvuzi asa n’ubemereye aracogora cyane, ariko Imana ishimwe, amaze gukaraba yiteguye ngo bagende, abihindura ageze mu muryango asohoka arababwira ati ashwi ! nimugende mwenyine, jye ndategereje Yesu azangirira neza.
Umukobwa yarategereje. Ntabwo Yesu yahise amusubiza ako kanya, ariko akavuga ati Yesu ntabwo nzakurekura utangiriye neza. Nyuma Imana yamuhaye umugisha ubu ni umugore arubatse afite aho yita iwe kandi atariyandurishije abapfumu.
Mwene Data, Imana ntinezezwa no kubabaza umuntu ahubwo iba igira ngo izaguhe ibyo usaba wayibonye, nyuma ukazahamya ibyo yagukoreye. Imana igufashe wihangana yaguhaye Yesu, ntiyakwima ibyo bindi ukeneye. Mwizere, azakugirira neza.
Ev. Kiyange Adda- Darlene.


text:
Urwenya: " Bazamuye amajipo,bamanura ikariso bampa amata ndataha.”
" Bazamuye amajipo,bamanura ikariso bampa amata ndataha.”
Umugore yagiye mu isoko kugura imyenda, ageze ku majipo bati ni 2000frs ariko kuko ari wowe ni 5000frs. Ageze ku makariso bati ni 1000frs,ariko kuri wowe ni 500frs.
Amaze kunanirwa ajya muri kiosque kugura amata, bati kuko ari wowe ni ubuntu ntiwishyure. Ageze mu rugo, umugabo amubaza uko byagenze ati:" Bazamuye amajipo,bamanura ikariso bampa amata ndataha.”
Shyiraho Igitekerezo!
Subscribe to: Post Comments (Atom)


text:
sam.
25
juin
2011
1. Umunsi mukuru w’Isakramentu ry’Ukaristiya duhimbaza utwibutsa ko Nyagasani yadusigiye Umubiri we n’amaraso ye byo kimenyetso cy’uko ari rwagati muri twe, akaba abana natwe ku bw’umubiri we n’amaraso ye kandi akaba ari ikimenyetso gikomeye cy’urukundo yadukunze kugeza ubwo adupfiriye k’umusaraba. Imana yatugaragarije agaciro k’umubiri igihe yemeye ko Umwana wayo aza gusangira natwe umubiri, agasa natwe, akagendana natwe, agasonza nkatwe. Uwo mubiri duhuriyeho na Kristu ni wo wababaye kubera urukundo adukunda, ni wo Intumwa ze zakozeho maze zemera ko Nyagasani ari Imana yaje muri twe. Uwo mubiri kandi ushushanya Kiliziya ya Yezu, umuryango w’abamwemera kandi bagaharanira ko urukundo yadutoje rwogera hose. Yezu ati “nimwakire murye, nimwakire munywe, iki ni umubiri wanjye.” Ni munywe urukundo runtembamo, nimurye urukundo rundimo maze namwe mube urukundo kandi murusheho gutama impumuro y’ineza. Nimwakire murye umubiri wanjye, munywe amaraso yanjye byo gicumbi cy’umutima wanjye utuje kandi ukoroshya. Nimwemera kundya, namwe muzatuza kandi mworoshye, mworohere abandi kandi mushakishe icyatuma mubana kivandimwe, mwubahana kandi mufashanya.
2. Kuba Yezu mu masaha ye yanyuma, igihe yasangiraga n’intumwa ze, yarafashe umugati akagira ati “nimwakire maze murye iki ni umubiri wanjye”, agafata divayi ati “nimwakire munywe aya ni amaraso yanjye”, yifuzaga ko tumenya uburyo muntu n’umurimo we wo guhindura isi nziza, muntu n’umuhamagaro we wo gusangira no gusabana n’abandi ari umurage ukomeye. Umugati na divayi ntibigaragaza gusa umusaruro w’icyuya muntu yiyuha kugira ngo abeho kandi abesheho n’abe ndetse n’abandi, ahubwo ni n’ikimenyetso gikomeye cyo gusangira no kunga ubumwe. Umubiri n’amaraso bya Yezu ni igihango duhana na We, kikaba kandi igihango duhana n’abavandimwe bacu. Birababaje iyo abantu bahangana, bakannyegana, bakangana bakagera ubwo bicana kandi basangira Kristu umwe, kandi basangiye umurage. Pawulo ni we utubwira asa nukangura ubwenge bwacu agira ati: “Bavandimwe, mbese inkongoro y’umugisha tunyweraho dushimira Imana, si ugusangira amaraso ya Kristu? N’umugati tumanyurira hamwe, si ugusangira Umubiri wa Kristu? Kubera uwo mugati umwe, n’ubwo twebwe turi benshi tugize umubiri umwe”. Ni uburyo bwo kutubwira ati “none niba muri umwe, kuki muryana? None kuki mwitana ibisambo kandi muri abavandimwe?” Uyu munsi ni igihe Imana iduhaye cyo kugira ngo duhindure imyumvire n’imyifatire mu mubano wacu n’abo Imana yaduhaye.
3. Kumenya ko turi abavandimwe biduha guhindura imyumvire no kwibuka ko Imana igendana na buri wese kuko turi umuryango wayo. Igitabo cy’Ivugururamategeko nicyo kitubwira kiti: “Uramenye ntuzibagirwe Uhoraho Imana yawe wagukuye mu gihugu cya Misiri, mu nzu y’ubucakara; ni we wakunyujije muri bwa butayu bunini kandi buteye ubwoba,… ni we wagukuriye amazi mu rutare rukomeye. Muri ubwo butayu ni we wakugaburiye manu, abasokuruza bawe batigeze bamenya.» Niba Imana iduhozaho ikiganza cy’ukutugirira neza, kuki twagirira bagenzi bacu nabi? Yezu ni We utubwira impamvu z’iyi myitwarire mibi muntu ashobora kugaragaza muri aya magambo: “nimutarya umubiri w’Umwana w’umuntu, ntimunywe n’amaraso ye, ntimuzagira ubugingo muri mwe. Naho urya umubiri wanjye, akanywa n’amaraso yanjye agira ubugingo bw’iteka, kandi nzamuzura ku munsi w’imperuka.”
Padri Jean Damascène MUGIRANEZA


text:
Mu gitekerezo cye atanga ingero ku mibereho y’ibindi bihugu cyane ibyo mu Karere avuga ko Abanyarwanda nta wundi muntu bakeneye usibye Paul Kagame.
Agira ati “ Mu isezerano rya cyera muri Bibiliya, igitabo cyitwa Kuva. Hatubwiira inkuru ya Mose cyangwa Musa n’abisiraheri. Mbere yo kubabwira ibya Kagame na Mose dore aho turi muri iki gihe:
I Burundi
Amezi atatu ashize induru zaravuze, amaraso arameneka, abantu barahunga ibintu biradogera, ariko abandi bati “Akagumye bagumako” Nkurunziza azi neza uwo mugani akagumye yakagumyeko, ubu ararwana no gutegeka iyindi myaka itanu; usibye ko urupfu rwa jenerali Adolphe Nshimirimana n’igitero kuri Mbonimpa bishobora gutuma ibintu birushaho kuba bibi.
Uganda
Uku kwezi gushize Amama Mbabazi na Besigye umwe ati reka nanjye ndebe ko nahirika uriya mugabo Kaguta natwe tugerageze turebe ko twategeka. Uko byifashe ubu n’uko Museveni yihimbiye indirimbo ye nshya ya yengoma ati:”Uluyongoyongo rwa kabale”. Ubwo aba areba imbere, abashakaga kunyura muri NRM cyangwa inyuma abereka ubworo bw’ikirenge.
Tanzania
Uwitwa Eduard Lowasa wari igishyitsi utapfa guhirika muri Chama Cha Mapenduzi (CCM) yitegura kuzasimbura Jakaya Kikwete ati nanjye nubwo ntari Mrisho ubwo muzi icyo bivuga nzakiyobora. Batoye abakandida asanga amazi yarenze inkombe, avanamo ake karenge asanga ”opposition” ya CHADEMA ngo arebe ko yategeka asenye umubyeyi n’umurezi we CCM. Dr Slaa nawe wari wiyamamaje kuba Perezida muri 2010 baba bamwigijeyo muri “opposition”.
Muri Repubulika Iharanira Demokarasi ya Congo
Muri Congo hirya aha naho, ubu Kabila yibereye mu gucura no ku1buguza cyangwa gusoma ikirere kugira ngo hatagira umukoma mu nkokora akomeze ayobora igihugu se Kabila yamusigiye. Kabange rero ntasinziriye.
Muri Kenya simpavuga, yibyariye Kenyatta yibyariye umuhunguahinduka icyo abagande bita “Imporogoma ya Katonda” intare ya nyagasani.
Mu Rwanda
Bibiliya, dore ko umwanditsi ari umwana w’umutambyi iti: “jya wubaha so na nyoko kugira ngo uramire mu gihugu cy’Uwiteka Imana yawe iguha”. Aha niho nasanze igihugu cy’u Rwanda nakigereranya nicyo Imana yemereye abana b’iIsiraheri bari muri Misiri ibemerera Kanani.
Uko mbibona
Ibijyanye no guhindura Itegeko Nshinga nta kibazo na gito kirimo kuko iyo rihinduwe hakurikijwe uburyo bwemewe n’amategeko biba uko. Ikibi ni ukuryica cyangwa kurihindura mu buryo butari bwo.
Ku bijyanye na manda ya Kagame Paul, nta cyangijwe na gito kuko afite manda ye kugeza muri 2017. Icyo gihe nihagera, azakurikiza Itegeko Nshinga rizaba ririho, icyo gihe kuko haracyasigaye imyaka ibiri.
Kwica itegeko rero ntaho biri namba; guhindura Itegeko Nshinga nabyo nta kibazo kirimo kuko nta myaka iteganywa ngo rihinduke cyangwa ryo guhinduka; igiteganywa ni uburyo rihinduka. Ubwo nta kibazo nibyo mucyongereza bivugwa ngo “changing the Constitution Constitutionally”.
Fata Kagame nka Mose cyangwa Musa
Uyu mugabo Mose dusanga muri Bibiliya mu gitabo cyitwa Kuva “Exodus” Imana yamubwiye kuvana abana b’Isiraheri bari bamaze imyaka 430 bari mu Misiri iramubwira iti cyura aba bantu mu gihugu cy’isezerano. Mose rero yarabyemeye nubwo bitari byoroshye kuko hari naho bageze batangira kwitotomba bati aho twari turi nta mva zari zihari aho kuza kugwa mu butayu?
Mose rero yakomeje yihanganisha abanya Isiraheli yari ayoboye n’icyizere cyinshi ndetse kugera aho imodoka zirenze 600 za Pharaon n’ingabo ze zatikiriye mu Nyanja zikurikiye Mose n’abantu be.
Ubuyobozi bwiza rero bwa Mose bwagejeje abanya Isiraheli i Kanani, umuntu yabugereranya n’ubwa Kagame Paul, nibareke turebe imbere akomeze atuyobore kugera kuri Vision cyangwa icyerekezo kuko dusigaje kwambuka inyanja itukura.
Iyindi myaka irindwi rwose atuyobore tuzaba tumaze kwambuka inyanja itukura.
Ubundi icyo Abanyarwanda bashaka ni amahoro n’amajyambere sinzi rero undi muntu baba bashaka yaba arinde? Barashaka iki? Kuki twagerageza undi kandi kugeza ubu Kagame Paul yerekana ko ari indashyikirwa? Aracyari muto “mzee Kijana” kandi imiyoborere ye n’inkotanyi bimeze neza cyane. Ahubwo muri manda itaha azakore “system” ikomeye kugira ngo tubone abandi bagabo nyabo nkaba Aaron bafashaga Mose, naho njyewe nzaba nka Miriam ndirimbire Uwiteka.
Abantu rero nibareke kurangazwa na manda ahubwo bashyire imbaraga mu bikorwa by’iterambere Duterimbere, ‘Matunda yako mbere Nchini kanani yetu’.
Prof. Pacifique Malonga


text:
Dec 02, 2016 Adolphe Mitali Andi makuru 0
Ndasaba Ubuyobozi bwa ADEPR kuzateganya uburyo bwo guteza abahanzi b’indirimbo z’Imana imbere bashyiraho uburyo bw’ibiterane bitandukanye, na Restaurant Piano, aho abaririmbyi b’Indirimbo z’Imana bajya baririmbira abakiliya. Ibyo byateza imbere ibintu bitatu : Business, Ivugabutumwa, Guteza imbere Abahanzi. Ndasobanura impamvu muri uyu mwandiko ukurikira.Murakoze.
Iki gitekerezo nifuza kugeza ku basomyi, ku buyobozi bwa ADPR, no ku bayobozi b’amatorero ya gikristo muri rusange; nakigize ndimo gutekereza ku byerekeye abaririmbyi b’indirimbo za Gospel, impano yo kuririmba n’uwo murimo wo kuririmba mu matorero.
Ntawe utazi ukuntu ikibazo kijya gikururwa n’abaririmbyi b’indirimbo zihimbaza Imana ( Gospel music) babivamo bagatangira kwiririmbira indirimbo twita izo mu isi (Secular music). Abo baririmbyi abakristo benshi usanga ntawe ubacira akari urutega, usanga bavugirizwa induru, hehe ngo baraguye, ngo bavuye mu byizerwa. Baravuzwe ba Mani Martin ,ba Nathalie Makoma ngo yaririmbanye na Werrason n’abandi n’abandi … Njye hano singamije kugira uwo nshinjura cyangwa mpamya icyaha. Ibyo si ibyanjye. Hari ikindi ngambiriye muri uyu mwandiko.
Ubusanzwe ibikorwa biturutse ku mpamvu tutabona zo mu mutima tujye twirinda kubicira urubanza kuko twe tudafite igipimo cy’ibitekerezwa mu mitima y’abantu niyo mpamvu Paulo yabivuze neza agira ati:Nicyo gituma mudakwiriye guca urubanza rw’ikintu cyose igihe cyarwo kitarasohora, kugeza ubwo Umwami wacu azaza agatangaza ibyari byahishwe mu mwijima, kandi akagaragaza n’imigambi yo mu mitima…”I kor 4:5
Tugiye tubigenzura neza twasanga wenda impamvu zibitera bamwe simvuga bose, atari ukuva mu byizerwa, nkuko benshi babivuga. Njye sinumva n’ukuntu umuntu yakwitwa ko yabaye umunyabyaha kuko yaririmbye indirimbo ivuga ku bindi bintu bitari Bibiliya mu gihe nta cyaha usangamo. Yewe sinzi niba hari naho ufite wahera ushinja umuntu icyaha ko yaririmbye indirimbo ivuga urukundo hagati y’abakundanye nyine. Uwagira icyo abimpuguraho yaba amfashije. Munyumve sindimo guhamagarira abaririmbyi ba Gospel ngo babikore, kuko nanjye ntabikora, ariko tureke kurengera…
Ntumikire Uwantumye.
Reka ngere kucyampagurukije. Hari umuntu twaganiye, utashatse ko izina rye ritangazwa, akaba ari umukristo ufite n’impano yo kuririmba no guhanga. Yambwiye ko umwanya abona utangwa n’amatorero ngo abaririmbyi bisanzure, ari muto cyane. Ngo ni ukuririmba nk’indirimbo ebyiri ku cyumweru gusa, nabwo ubwo ni abari mu makorari, kandi abantu bose siko bajya, cyangwa bahamagarirwa kujya muri korali. Yarambwiye ngo ku muntu ukunda kuririmba , bikaba ibintu afitemo impano , uzifite aba akeneye kwaguka muri uwo muhamagaro, akabona igihe kinini cyo gusesa impano imurimo.Yarambwiye ati: “ Njye nakuze nkunda kuririmba, indirimbo zitandukanye mu gihe ntari nagakijijwe. Aho mariye gukizwa nahagaritse kuririmba indirimbo zisanzwe , ndirimba gospel” Uwo musore yakomeje ambwira ko kugeza ubu ariko yumva ahorana inzara yo kuririmba kuko umwanya uboneka mu matorero ari muto. Yagize ati “ Nakundaga cyera kuririmba indirimbo zigenda buhoro z’urukundo zo mu rurimi rw’igifaransa, (Slow Francais), nzi no kwigana bamwe mu baririmbyi bazo. Ubu hari abaririmbyi baririmba izisanzwe (secular), bansabye ko najya mbafasha kuririmbana nabo mu bitaramo bagira, ariko nkanga kugira ngo hatazagira Bene Data nkomeretsa” dore icyo yongeyeho arangiza “ Nyamara rero njye mba numva mbikoze naba mbikoreye urukundo rwo kuririmba , nta kindi cyaha naba ngambiriye. Nkunda kuririmba ariko nta mwanya duhabwa mu matorero ” yarangije ansaba ko igitekerezo cye nakigeza ku bandi basomyi, Ubutumwa ndabusohoje.
Abayobozi b’amatorero ya gikristo nibahige imihigo y’ibyo bazakora mu rwego rwo guteza imbere abahanzi bayabonekamo.
Icyo nsaba ubuyobozi bwa ADEPR, ba Apotres Masasu, Gitwaza, Ba Rugamba, Rugandamura , n’abandi
Ikigaragara nuko hashobora kuba impamvu nyinshi zituma abaririmbyi bo mu matorero basubira kuririmba indirimbo “z’isi”. Abafite impano zo kuririmba ni benshi kandi baracyavuka. Ikibazo gihari nuko abo bana iyo bagiye kuririmba iyo hanze bashobora kuhabonera ibibasubiza inyuma koko , yewe nakuriya tubashyira mu kato ngo baririmbye izisi nabyo birabahenebereza kandi impamvu wenda natwe idukomokaho.
Icyo mbona cyakorwa: Biragaragara ko ibiterane , umwanya abahanzi babona, ari muto koko. Ahandi usanga haboneka ibiterane kenshi bihuza amatsinda atandukanye, n’abaririmbyi ku giti cyabo, mu nsengero zitandukanye cyane cyane nyuma ya sa sita ku cyumweru cyangwa kuwa gatandatu.Ibyo babyita Music gala. Inaha ibyo ni bikeya.
Hajya haba ibindi bita “Piano bar” aho abantu bafite za Bar cyangwa Restora bateganya abaririmbyi baririmba bafasha abakiliya babo kumererwa neza.
Mu rwego rwo guteza imbere ubuhanzi, ngo impano ziseseke
Mu rwego rwo kuvuga ubutumwa bwiza
Ndisabira Ubuyobozi bwa ADEPR ko iriya Hoteri bubaka Ku Gisozi, bateganya igisa nk’izo Piano Bar, abahanzi baririmba indirimbo z’Imana bakajya baririmba muri Restora, hagateganywa n’ibindi biterane, amarushanwa atandukanye. Baba bakoze umurimo w’Imana wo gufasha abahanzi babo.
Ibyo simbisaba ADEPR gusa, ndanabisaba n’abandi bakozi b’Imana. Bafite ku mutima urubyiruko rwabo, n’ivugabutumwa,
Imana ibahe umugisha.
Adolphe Mitali
Adolphe MITALI.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Mutoni Jane Nyampinga w’u Rwanda w’Umuco 2016 (Miss Heritage) yasubitse umushinga wo gufasha abana b’abanyeshuri bifitemo impano kuko nyuma yo kwambika ikamba gagerageje gushaka abaterankunga ariko bikanga.
Mu kiganiro na Imvaho Nshya, Mutoni yavuze ko mu gushaka abaterankunga yagiye ajya ahantu hatandukanye ngo ariko ntaho bigeze bayimwemerera.
Yagize ati “Nambikwa ikamba nari mfite gahunda yo gushyira mu bikorwa umushinga wo gufasha abana bifitemo impano by’umwihariko iy’ubuhanzi ariko ntabwo nigeze mbona abaterankunga.”
Mutoni yavuze ko bamwe muri aba bana bari kuzajya bigishwa kubyina bijyanye n’umuco nyarwanda n’abari kwigishwa kwivuga mu rwego rwo guteza imbere impano zabo, n’abandi bifitemo izindi mpano akabafasha nyuma yo gutangirana n’abiga kubyina no kwivuga.
Azasubukura umushinga avuye mu marushanwa
Nyampinga Mutoni Jane ahamya ko ateganya kuzasubukura umushinga we nyuma y’uko azava mu irushanwa rya Miss Heritage Global rizaba ku ya 23 Ugushyingo 2016 i Johanesbourg muri Afurika y’Epfo.
Yagize ati “Ndateganya ko nimva mu irushanwa muri Afurika y’Epfo ari bwo nzasubukura umushinga wanjye”.
Impamvu ari bwo yumva azawusubukura, ngo ni uko ateganya kuzatsinda irushanwa agakuramo ibihembo bikomeye byazamufasha atabanje gutegereza akava imuhana nubwo n’abaterankunga no azakomeza kubashaka.
Nubwo mu irushanwa azaba ahuriyemo n’abakobwa baturutse mu bihugu bitandukanye ku isi, Mutoni avuga ko ubu yatangiye kwitegura bihagije kugira ngo azegukane ikamba azaheshe u Rwanda ishema.
Ati “Ibintu byo guhatana mu marushanwa y’ubwiza ndabimenyereye nta bwoba mfite rwose kuko no mu irushanwa rya Miss Rwanda nagiyemo inshuro eshatu.”
Abifashijwemo n’Inshami rya Loni ryita ku Burezi n’Umuco (UNESCO) ndetse n’Inteko Nyarwanda y’ururimi n’Umuco, Mutoni Jane yasuye ahantu nyaburanga mu Ntara y’Amajyepfo no mu burengerazuba bw’u Rwanda mu gushishikariza abantu bose kumenya ubwiza bw’ahantu nyaburanga u Rwanda rufite.
Ikamba Mutoni Jane yambaye mu 2016ryari ryambawe na Bagwire Keza Joannah ,mu 2015 wabaye Ambasaderi w’umuco ku isi nyuma y’uko yari yitabiriye irushanwa rya Miss Heritage Global mu 2015.
Mutoni Jane Nyampinga w’u Rwanda w’Umuco 2016 (Miss Heritage) yasubitse umushinga wo gufasha abana b’abanyeshuri bifitemo impano kuko nyuma yo kwambika ikamba gagerageje gushaka abaterankunga ariko (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Imana Ibyitayeho !
‘’Mw’ituze no mu byiringiro ni mo muzaherwa imbaraga.’’Yesaya30:15
Ni mutekereze ko indege yaba iri mu kibuga, yiteguye kuguruka. Abagenzi bose bayirimo, nu mupilote, ndetse n’ibikoreshyo byose bikenerwa mu ndege. Igiye kuguruka, byose birateguwe…hakabura igitoro !
Niba imigenzereze yanyu irangwa n’ibyiringiro, mushobora kunyura mu buzima bwose ‘’mutuje’’.
Ya ndege, uko yaba yateguwe kose, ntabwo izigera iva ku butaka itarimo igitoro. Uburyo yaba ihangitse bwose, n’ibikoresho byayo bikomeye, nta gitoro, nta mahirwe na make ifite yo kugenda. Uko igitoro kimeze ku ndege ninako ibyiringiro bimeze k’umukristu.
Nubwo ibindi byose byaba ku murongo, umukristu ntabwo yakwigera agira ubuzima bw’ubutsinzi Imana yamuteganirije, niba nta byiringiro afite. Uko biri, nizera ko umuntu utizera Kristu ariko wifitiye icyizere ashobora gukora muri iyi si ibiruta iby’umukristu utifitiye icyizere.
Icyizere mbabwira ni igishingiye kuri Kristu…atari ku mbaraga mufite cyangwa ubwenge bwanyu. Iyo mushyize ibyiringiro byanyu muri We, mutitaye ku buryo mwiyumva, Imana Ibasha gukora ibyo yasezeranye byose. Mushobora kwiyumva nta mutekano cyangwa mufite ubwoba, mwiciraho iteka cyangwa mudashoboye, ibyo nta kintu bivuze ! Iyo mufite ibyiringiro,bishingiye ku Mwami, ku mbaraga ze no ku bwenge bwe, amarangamutima yanyu hamwe nibyo mukeka nta mumaro bigira ! Ibyiringiro ntabwo ari amarangamutima.
Niba imyitwarire yanyu irangwamo ibyiringiro, mushobora kunyura mu buzima bwose mutuje, mushyize amanga aturuka ku kumenya neza ko byose biri mu maboko y ;Imana.
Mwaba mubaho ubuzima bwanyu bwa buri musi mutekereza ko bituruka ku mbaraga zanyu, n’ubwenge bwanyu, cyangwa ibitekerezo byanyu byiza ? Iyo mitekereze nta kindi yabazanira uretse guhungabana, umunaniro ukabije, ndetse no kutigirira icyizere. Nimwirebaho mwe ubwanyu, muzaba mufite imipaka. Ariko ni mushira icyizere muri Kristu, imbogamizi zirabura !
Impuguro y’uyu musi
Mushire icyizere cyanyu muri Kristu, murekere aho kwiringira ubwenge bwanyu. Ubwo nibwo muzaba kure y’imihangayiko. Umwami Abitayeho! Mumwizere !
Joyce Meyer


text:
Boliviya
Boliviya (izina mu cyesipanyole : Plurinational State of Bolivia ; gikecuwa : Bulivya Mamallaqta ; kinyayimara : Wuliwya Suyu ) n’igihugu muri Amerika y'Amajyepfo. Umurwa mukuru wayo ni Sucre, ariko inzubatsi nyinshi za reta ziri mu mujyi wa La Paz. Inkiko Nkuru y'igihugu iri i Sucre. Perezida wa Boliviya ni Evo Morales. Akurikira gahunda y'ingengabitekerezo ya gisosiyarisiti. I La Higuera, igiturage mu hagati y'igihugu, Ernesto Che Guevara yishwe muri 1967 n'abasirikare b'abanyaboliviya. Abanyaboliviya bafite amoko make.


text:
Urwenya-Garagaza isano iri hagati y’ibi bintu.
Garagaza isano iri hagati y’ibi bintu.
Umunyeshuri bamuhaye ikizamini kigira kiti :
Garagaza isano iri hagati y’ibi bintu.
Dore ibisubizo yahaye mwarimu :
Urusenda n’ivubi : byose biraryana ;
irindazi n’umukandara : byose bifata mu nda ;
amashanyarazi na malariya : byose biratitiza ;
Imodoka n’urupfu : byose bitwara abantu ;
agatotsi n’umujura : byose biriba ;
icyayi n’ikoti : byose bimara imbeho.
Shyiraho Igitekerezo!
Subscribe to: Post Comments (Atom)


text:
Gutwika imirambo byemejwe
Inteko Ishinga Amatetegeko y’u Rwanda, yemeje itegeko rishyigikira uburyo bwo gutwika imirambo nk’ubundi buryo bwo gushyingura kugira ngo hazigamwe ubutaka hanarengerwa ibidukikije.
Iri tegeko ritanga uburenganzira ku muntu wese uzifuza ko umuntu we wapfuye yashyingurwa amaze gutwikwa hakabikwa ivu, nk’uko amakuru dukesha The New Times abigaragaza.
Agaragaza icyo iri tegeko rizafasha imbere y’inama rusange y’Inteko yari iyobowe na Rose Mukantabana ku wa kabiri w’iki cyumweru, Umuyobozi wa (...)
Inteko Ishinga Amatetegeko y’u Rwanda, yemeje itegeko rishyigikira uburyo bwo gutwika imirambo nk’ubundi buryo bwo gushyingura kugira ngo hazigamwe ubutaka hanarengerwa ibidukikije.
Iri tegeko ritanga uburenganzira ku muntu wese uzifuza ko umuntu we wapfuye yashyingurwa amaze gutwikwa hakabikwa ivu, nk’uko amakuru dukesha The New Times abigaragaza.
Agaragaza icyo iri tegeko rizafasha imbere y’inama rusange y’Inteko yari iyobowe na Rose Mukantabana ku wa kabiri w’iki cyumweru, Umuyobozi wa komite ishinzwe imibereho myiza mu Nteko, Mwiza Esperance yavuze ko gutwika imirambo atari agahato ko ahubwo bizajya bituruka ku bushake bwa buri muntu.
Yongeyeho ati ”Mu gihe itegeko rizaba ryatangiye gushyirwa mu bikorwa irimbi ryose riri mu Rwanda rizaba rifite aho imirambo itwikirwa.”
Kuri ubu mu Rwanda Abahinde ni bo bamenyereye gushyingura imirambo bayitwitse kuko biri no mu muco wabo.
Nk’uko itegeko ribiteganya, Akarere kazajya gashyiraho ahantu hazwi hagenewe gushyirwa umuyonga w’umurambo wamaze gutwikwa, icyakora mu Buhinde bo ivu barijugunya mu biyaga n’inzuzi cyangwa inyanja.
Iri tegeko rikomeza rivuga ko umuntu ufite uburenganzira kuri ‘Nyakwigendera’ azajya agaragaza aho yifuza gutwikira umurambo ndetse n’aho gushyira ivu, ariko akagaragaza impapuro yahawe n’abaganga zerekana impamvu y’urupfu rwa Nyakwigendera.
Abadepite babyakiriye bate?
Depite Kantengwa Juliana, ati ”Aho kongera umubare w’amarimbi, hashyirweho ahantu henshi ho gutwikira imirambo. Ibyo byarengera ubutaka.”
Gusa, Mwiza yagaragaje ko umuco Abanyarwanda basanganywe utabemerera kumva vuba uburyo bwo gutwika imirambo, kuko asanga no mu gihe iri tegeko ryigwagaho abantu babyumvaga barumirwaga bagatangara cyane.
Umuhinde waganiriye na The New Times avuga ko iyo batwika umurambo bifashisha ibiro 100 by’inkwi bagatwikana n’amavuta y’inka bakongeramo n’amase kugira ngo ntibibangamire ibidukikije, nyuma y’ amasaha abiri umurambo ugahinduka ivu.
Minisitiri w’umuco ni we uzagena uburyo imirambo izajya itwikwamo ndetse n’aho iryo vu rizajya rishyirwa hagendewe ku gitabo cy’ amategeko y’u Rwanda mu ngingo yaryo ya 32.
Gusa, hari umuhinde utarashatse kwivuga amazina yabwiye The New Times ko mu mwaka ushize bashatse gutwika umurambo, nyamara REMA(Rwanda Environmental Management Authaurity), yarabangiye ku mpamvu yise izo kurengera ibidukikije.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Uko wakwita ku ruhu rwo mu maso,ukoresheje ubuki
Ubuki bwuzuje ubuziranenge,ni kimwe mu bintu by’ingenzi mu gukesha uruhu rw’umuntu,rukorohera ndetse no kururinda kwibasirwa n’indwara z’uruhu zitandukanye iyo ubukoresheje muri ubu buryo tugiye kukugezaho,kabone nubwo rwaba rwarakunaniye
Uko wabukoresha mu gukesha uruhu
- Utegura amazi ashyushye yatuye kandi yahiye neza nta microbe n’imwe afite ukayashyiramu gikoresho gifite isuku ihagije
- Banza woze ibiganza byawe neza ukoresheje amazi n’isabuni
- Nyuma,ufata gant yo kwiyogesha,ifite isuku ihagije cyangwa agatambaro keza kandi koroshye,ukajya ugakoza muri ya mazi ukihanaguza mu maso gahoro gahoro ucunganwa nuko utitwika kuko amazi aba agishyushye cyane.ibi ubikora kugira ngo utwengeruhu two mu maso dufunguke
- Koza intoki zawe mu buki wateguye,ufate ubuki bukeya maze ujye usiga mu maso,nkaho uri gukora massage ukoreheje intoki gusa.
- Tegereza iminota 10 nyuma yo kwisiga kugira ngo bwa buki busa n’ubwinjira mu mubiri bukica bacteria ziteza indwara z’uruhu
- Fata amazi y’akazuyazi woge mu maso neza
- Ongera ukoreshe noneho amazi akonje cyane nayo uyoge nyuma yo gukoresha ashyushye kugira ngo utengeruhu rwongere twifunge.
- Bikore buri munsi kugeza igihe ubony ko uruhu rusigaye rumeze neza
Ubu nibwo buryo wakoreshamo ubuki bukagufasha kugira uruhu rufite itoto kandi rutajya rupfa kwibasirwa n’indwara z’uruhu.
NZIZA Paccy


text:
par Bangambiki
Uko turi turabihumeka. Ntibyoroshye guhisha ko ukunda abagore niba ubakunda koko. Nta mugabo udakunda abagore. Umuntu umwe yarambwiye ati "Bangambiki ukunda abagore cyane kubona wandika blog wise Igituba" , ndamusubiza nti "abagore ndabakunda rwose, ndetse cyane, ariko nabonye ntatunga abagore bose maze mpita mo umwe muri bo ngo ababere ambassadeur imbere yanjye ajye ampa ibyo nifuza ku bagore." Ariko ibyo nita gukunda abagore ni ugukabya. Ni ukubona ko umugore wese wifuje yakunyura mu maguru! Niba umeze utyo kubihisha biragoye. Ushobora kuba ukeka ko ntawe ubizi ariko ndakurahiye barakumenye nuko ntawe ushaka kwivanga mu buzima bwawe ngo yerure abikubwire. Iyo ukunda abagore cyane uburyo -uvugamo,
-urebamo,
-uhumekamo
-ubavugisha
-wambara ndetse n'
-uburyo usekamo biragaragarira uwo ari wese ukureba. No ku mugore nuko ibi biba k'umugabo no ku mugore bimubaho usibye ko umugore we ashobora kubihisha ho gake bigakunda ariko na none ntiwabura kumenya niba umugore akwifuza cyangwa niba akunda abagabo muri rusange.
Uzasanga umugore nk'uyu akunda
-guseka iyo ari kumwe n'umugabo, agakunda
-gukora k'umugabo no -kumwereka ko ari umugore. Uzasnga umugore nk'uyu akuyemo ikirore, asutse udusatsi,areba yirerembuza, yisiga rouge umureba. Birumvikana yaba umugore cyangwa umugabo nta wifuza kumenywa na bose ko akunda igitsina ariko abagikunda kurusha abandi biragora kwihisha.
BLOG BIFITANYE ISANO
BLOG BIFITANYE ISANO
Alt Hot Girls | |My Vagina | |Daily Web Pro | |Byose Ku Guswera | Igituba Cyanjye | | Uko Bubaka Urugo Ruhire |Daily Love TipsSweetLove PoemsHottest Girls In The WorldAltAnswers
INKURU BISA
Mbese Nkunda Igituba cyane
Intambwe 10 Zo Kureshya Umukobwa cyangwa Umugore
Uko Umugore Areshya Umugabo


text:
Mu ntara y’Iburengerazuba, mu karere ka Rubavu mu murenge wa Rubavu, kuri uyu wa gatanu tariki ya 29 Nyakanga 2016, imiryango yabanaga mu buryo butemewe n’amategeko yari igiye gusezerana imbere y’amategeko bamwe muri bo batungurwa no kubona itsinda ry’abagore rihagarika bamwe mu basezeranaga.
Impamvu nyamukuru yo kugira ngo iri tsinda ry’abagore bagera ku 10 bahagarike uyu muhango wo gusezerana kw’aba bagabo n’imiryango yabo, bavugaga ko bafitanye abana n’aba bagabo kandi bakaba bifuza ko bakwandikishwa mu bitabo by’irangamimerere.
Ibi bikaba byaje kuba ngombwa ko Umunyabanga Nshingabikorwa w’Umurenge wa Rubavu ashyira ku ruhande aba bagabo banshinjwaga ngo babanze bakemure iki kibazo, aba bagabo ntibahakanye ko babyaranye n’aba bagore baje no kwemera gutanga indezo y’aba bana ndetse bakanabandikisha mu gitabo cy’iranagamimerere.
Nk’uko Izubarirashe ribitangaza, umwe mu bagore wari ufite iki kibazo, Musabyimana Christine avuga ko ikibazo yagiranye n’uwari umugabo we babyaranye abana bagera kuri 5 bakaba batandikishije.
Yagize ati “Si nshobora kwihanganira kubona umugabo wambyariye abana batanu ajya gusezerana n’undi mugore atandikishije abana twabyaranye, gusa twabiganiriyeho yemera ko azabandikisha ndamureka arasezerana”
Umwe mu bagabo bakuwe ku murongo witwa Gafurera Jean Claude, yavuze ko yatunguwe no kubona abona uwari umugore we aje avuga ko atakwemera asezerana atandikishije abana babyaranye ariko avuga yamushyize ku ruhande bagakemura ikibazo.
Imanizabayo Clarisse Umunyamabanga Nshingwabikorwa w’Umurenge wa Rubavu yavuze ko iki kibazo cyatewe n’abagabo bashatse gusezerana n’abandi bagore batandikishije abana babyaranye n’abagore babo ba mbere ariko avuga ko bagikemuye ku buryo bunoze kuko n’aba bagabo bemeye kwandikisha abana babo.
N’ubwo aba bagabo bemerewe gusezerana bakaba batahawe ibyangombwa byabo, bakaba babwiwe ko bazabihabwa igihe bazaba bamaze kwandikisha abana babo babyaranye n’abagore batari abisezerano.


text:
Leta y’u Rwanda iri kwiga ku buryo impfubyi n’abandi bana bavuka badafite ababyeyi bazwi bakwandikwa mu irangamimerere kugira ngo babone amahirwe asesuye ahabwa buri wese ufite ubwenegihugu bw’u Rwanda.
Kuva muri 2012, Leta y’u Rwanda yashyizeho gahunda yo kuvana abana mu bigo by’impfubyi n’abandi batagira kivurira bakarererwa mu miryango.
Iyi gahunda yari igamije gutuma abo bana bahabwa uburere buri ku rwego rwa bagenzi babo bafite ababyeyi.
Mu Nama Mpuzamahanga yiga ku kurerera abana mu miryango yateguwe n’Umuryango Uyisenga ni Imanzi, hagaragajwe ko nubwo abana benshi bakiriwe mu miryango, bamwe muri bo batandikishijwe mu irangamimerere.
Ubushakashatsi bwakozwe na Uyisenga ni Imanzi ifatanyije na Centre Rebero de Recherche Et d’Intervention en Sante Mentale – CRRISM, bwagaragaje ko mu karere ka Rubavu umwana umwe kuri babiri atanditswe mu gitabo cy’abana bavutse, naho 40% ntibafite imiryango ibarera.
Mu karere ka Kamonyi ho umwana umwe kuri batatu babona amafunguro bibagoye, naho 42.9 % by’abana bo mu karere ka Rwamagana ntibishyurirwa mituweli.
Byagaragaye ko imiryango imwe itandikisha abo bana kubera kubera guteza ko bazateza ibibazo mu gihe cyo gutanga umurage, hari kandi n’abatinya kwiyandikishaho abana barera batarababyaye ngo hato batazabateza ibibazo mu gihe hari inshingano za kibyeyi batujuje.
Hari kandi n’abatinya ko abo bana barera bazaba imbogamizi muri gahunda nka mituweli aho buri muntu wese ugize umuryango asabwa kwishyurirwa.
Umuyobozi w’Inama y’Igihugu y’Abana, Uwera Claudine, avuga ko kubera Jenoside yakorewe Abatutsi, imiryango myinshi yagiye yakira abana mu rwego kubatabara ngo bakure neza, hanyuma bazirwarize, bityo bakumva kubiyandikishaho mu irangamimerere atari ngombwa.
Ati”Duhereye ku mateka y’u Rwanda, benshi bagiye bakurira mu miryango no ku nshuti nziza, icyo gihe nta muntu watekerezaga kujya kwandikisha umwana, n’umwana agakura nta bibazo bishingiye ku mutungo bihari. Kwiyandikishaho umwana utari uwawe ntibyagiye bikunda kugaragara mu Rwanda ahanini bitewe n’impungenge z’umutungo.”
Uwera avuga ko kuba hari abana batandikishijwe bibabuza uburenganzira butandukanye burimo nk’ubwo kugira umurage.
Kwanga kwiyandikishaho umwana utari uwawe ni ukwitesha amahirwe
Umuyobozi w’Umuryango Uyisenga Ni Imanzi, Chaste Uwihoreye, yemeza ko imiryango yanga kwiyandikishaho abana batari ababo kubera gutinya ko umurage uzaba muto, iba yihenda kuko umwana ari nk’undi kandi akagira agaciro.
Asanga umwana ari imari iba igomba kunguka, ku buryo kumwiyandikishaho mu irangamimerere nta gihombo na kimwe kiba kirimo.
Ati” Umwana ni umushinga ariko aho atandukaniye n’indi ni uko uretse gushorwamo amafaranga akeneye n’ububyeyi, akeneye urukundo.”
Uwihoreye avuga ko Umuryango Uyisenga Ni Imanzi ukomeje gukora ubukangurambaga ngo yaba ababyeyi bafite abana, babiteho batiganda kandi bagire umutima wo gufata abana bose nk’ababo.
Ibi binashimangirwa n’Inama y’Igihugu y’Abana ivuga ko Leta igiye gukora ibishoboka imiryango ifite abana batari abayo ikamenyekana ikanakangurirwa kubiyandikishaho.
Ambasaderi w’u Bubiligi mu Rwanda, Arnout Pauwels ari kumwe n’Umujyanama wa Ambasade mu bya gisirikare mu Rwanda, Lt Col Alain Lambert, bakiriwe na Minisitiri w’Ingabo z’u Rwanda, Gen James Kabarebe (...)
Minisiteri y’Umuco na Siporo, ivuga ko ahabereye ibikorwa by’ubutwari hagiye gushyirwa ibimenyetso biharanga, kugira ngo amateka y’aho ahabwe agaciro n’Abanyarwanda. Mu kiganiro n’abanyamakuru (...)
Urwego rw’igihugu rushinzwe imfungwa n’abagororwa (RCS) rurishimira ko ku nshuro ya mbere abana bafungiye muri gereza y’abana ya Nyagatare bakoze ibizamini bya Leta bisoza amashuri abanza n’icyiciro (...)
Polisi y’u Rwanda ikorera mu karere ka Kicukiro yafatanywe kashe 39 zitandukanye umunyeshuri witwa Tuyishime Bernard wiga ibijyanye no gukora amazi mu Ishuri ry’Ubumenyingiro IPRC-Kicukiro. Izi (...)
Ku wa mbere ushize nibwo ikigo cy’igihugu cy’uburezi REB, cyamuritse amanota y’ibizamini bya Leta by’amashuri abanza ndetse n’icyiciro cya mbere cy’ayisumbuye. Abanyeshuri bakoze ibizami bisoza (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Kugira uruhu rwiza hari ubwo biba ari ibyo umuntu yavukanye, ariko hari n’ibyo yakora mu gihe abona rutameze neza bitewe n’impamvu zitandukanye. Urubuga rwa interineti rwa www.care2.com rwashyize ku mugaragaro ibintu 6 umuntu yakora kugira ngo agire uruhu rusa neza.
1.Kwirinda kwisiga amavuta n’ibindi bijya ku ruhu byataye igihe
Iyi nama igirwa abagore cyane cyane, kuko bakunze kwisiga puderi, amavuta n’utundi twongerabwiza (Makeup), kujya basuzuma amatariki byakoreweho, kuko iyo byarengeje igihe bigira ingaruka ku ruhu harimo kurwara ibiheri n’izindi ndwara zirwibasira.
2. Koga byibura 2 ku munsi
Bitewe n’uko umubiri w’umuntu uba watutubikanye mu gihe aryamye, mu gitondo aba akwiye koga, akanabikora agiye kuryama kugira ngo yikureho icyuya n’amavuta yirirwanye, bityo afashe umubiri kuruhuka neza.
3.Kutisiga puderi n’utundi twongerabwiza mu gihe cy’urugendo rurerure
Iyo umuntu ari mu rugendo ajya ahantu hamusaba gukoresha amasaha menshi, ntabwo ari byiza kwisiga ibyo byose, kuko bituma hari aho ashobora kugera ntabone amazi yo kubikaraba bigatuma abirarana kandi biba byabaye umwanda.
4. Kugendana impapuro z’isuku cyangwa agatambaro ko kwihanaguza
Ibyo bituma abasha kwihanagura mu gihe yatutubikanye, kuko ibyuya bitinze ku ruhu birwangiza.
5.Gukaraba amazi meza n’agatambaro koroshye
Si byiza gukaraba amazi ayo ariyo yose, ahubwo umuntu aba akwiye gusuzuma ko nta myanda irimo kandi agakoresha isabuse isize ku gatambaro koroshye (Gant), kuko agakomeye kangiza tumwe mu turemangingo tw’uruhu.
Ibindi bifasha umuntu kugira uruhu rwiza harimo; gukora imyitozo ngororaramubiri, kunywa amazi byibura litiro 4 ku munsi, kuruhuka bihagije no gufata indyo yuzuye.
Ibintu 6 umuntu yakora kugira ngo agire uruhu rwiza
Kugira uruhu rwiza hari ubwo biba ari ibyo umuntu yavukanye, ariko hari n’ibyo yakora mu gihe abona rutameze neza bitewe n’impamvu zitandukanye. Urubuga rwa interineti rwa www.care2.com rwashyize ku mugaragaro ibintu 6 umuntu yakora kugira ngo agire uruhu rusa neza.


text:
UBUKWE BWA Jean d’Amour NTIRENGANYA na UZAYISENGA Beata BWEMEJE KO IMANA IKORERA IGIHE
Guhera ku wa gatandatu tariki ya 26/9/ 2015, Jean d’ Amour NTIRENGANYA n’umufasha we UZAYISENGA Beata ubu barashima IMANA nyuma yo kumara umwaka bategereje isezerano ry’IMANA ryo kubahuza ngo basohoze umushinga w’ubukwe bari baratangiye ku itariki ya 6 nzeri 2014 nyamara IMANA igahitamo kubusohoreza mu gihugu cy’ubuholandi.
Nk’uko twabitangarijwe na nyir’ubwite, yagize ati : « Njyewe mbona IMANA iba ishaka kutwigisha kwihangana no kubaha igihe cyayo, nongeye kwibuka ko ariyo yantoranije niyemeza kuyubaha iteka. Ndashima IMANA kuri ubu bukwe, njye na chèrie wanjye twari tubwiteguye igihe kinini, icyubahiro n’icy’ IMANA.IMANA inkoreye ibitangaza bigera kuri bitatu muri uku kwezi kumwe»
Ubu bukwe bwabereye ku rusengero rwa Apostolic Eangelic Ministries (A.E.M) ruherereye mu mujyi wa Vinkveen ho mugihugu cy’Ubuholandi. Ni umuhango kandi wabashije kwitabirwa n’abakozi b’IMANA batandukanye dore ko no mu byumweru bitatu bishize Jean d’ Amour NTIRENGANYA Yari yasengewe kuba umuvugabutumwa (Evangelist).
Umufasha we, UZAYISENGA Beata yagize ati: «Mbere na mbere ndashima IMANA yo yakoze ibikomeye ikaduhuza, ndongera gushima kandi umutware wanjye kuko yakoresheje imbaraga akabasha gutsinda neza amasomo, gutegura ubu bukwe ndetse no kuguma mu MANA.»
Mu mvugo yuzuye ibyishimo, umufasha wa Jean d’Amour NTIRENGANYA yavuze ko kuba ageze mu buholandi aje gukora ubukwe byiyongereyeho no gukarishya ubwenge mu cyiciro cy’amasomo ye dore ko agiye gukomeza icyiciro cya gatatu (Masters in Horticulture).
Twabibutsa ko uyu Jean d’Amour NTIRENGANYA yahoze ari umunyamakuru kuri Radio ubuntu butangaje, akandika mu binyamakuru bitandukanye ndetse akaba n’umwe mu bafashije ibitaramo byo kuramya no guhimbaza IMANA byagiwe bitegurwa mu Rwanda. ubu akaba abarizwa mu gihugu cy’ Ubuholandi aho nawe arimo kwiga ibyerekeranye n’iterambere ry’icyaro n’uburinganire.
Mu mihango yakozwe muri ubu bukwe harimo gusezerana imbere y’IMANA wayobowe na Pastor Aaron UWITONZE uhagarariye A.E.M afatanije na Viateur wo mu itorero rya ADEPR – Paroisse ya Huye, Higishije Pastor Sylvere wari waturutse muri Finland wanabaye se w’umuhungu. Mu bandi bitabiriye ubu bukwe twavugamo nka Pastor Jean Paul na Pastor Josiane bo muri Calvary Church mu bubiligi, Pastor Jean Marie Vianney n’umufasha we Martha, Pastor Eric, Pastor Egide ndetse.
Twifurije urugo ruhire Jean d’Amour NTIRENGANYA na UZAYISENGA ndetse no kwagurwa n’IMANA mu murimo mushya w’Ivugabutumwa.
Inkuru mu mafoto:


text:
Kubeshya abantu bamwe babifata nk’icyaha cyoroshye,nubwo umuntu afite uburenganzira bwo kuba yabeshya ese ubwo burenganzira bwabibuza kuba icyaha? Oya rwose kuko Bibiliya isobanura neza ngo” Ni ugendera mu bitunganye agakora ibyo gukiranuka, Akavuga iby’ukuri nk’uko biri mu mutima we.Utabeshyeresha abandi ururimi rwe, Ntagirire nabi mugenzi we, Ntashyushye inkuru y’umuturanyi we.Mu maso ye umunyagisuzuguriro arahinyurwa, Ariko abatinya Uwiteka arabubaha. Icyo yarahiriye naho cyamugirira nabi ntiyivuguruza.”Zaburi 15:2-3
Kubera iki kubeshya ari bibi?,impamvu ya mbere ni ingaruka y’ikinyoma,akenshi abantu bakunda kubeshya usanga bikunda batita kubandi ahubwo bagashaka gukoresha abandi mu nyungu zabo bwite. Ikibazo usanga umuntu avuga ngo azabeshya rimwe ariko uko abikora bikarangira bibaye icyorezo muri we ntabe agifite igaruriro. Ikindi nuko hari amahirwe ushobora kubura bitewe no kubeshya harimo no kutongera kumenya ikibi n’icyiza.
Iyo kubeshya bimaze kukubata,utakaza n’ubushake n’imyumvire yo kumenya ukuri ku ijambo ry’Imana.Bibiliya ivuga neza ngo” Ineza y’umuntu ni yo imutera gukundwa, Kandi umukene aruta umunyabinyoma.”Imigani 19:22 Ariko kandi kubeshya bigira ingaruka no ku bandi kuko niba ubeshya uzatanga serivisi nabi,niba uri gukora ubucuruzi bizakwangirize izina kugeza umushinga wawe nawo uhombye.
Ucyeneye kumenya umwanya Imana ifite mu buzima bwawe,ukibaza niba uha agaciro amaraso ya Yesu,wibaze niba uri mu muryango we cyangwa mu gushaka kwe. Imana yo iragukunda cyane kandi Yesu Kristo yapfuye kugira ngo agucungure,rero witwarwa no kubeshya ngo bigukure kuri Yesu ahubwo mwegurire ubugingo bwawe abugenge hanyuma umusabe ko agufasha mu buzima bwawe bwose.


text:
sam.
23
juil.
2011
ISOMO RYA MBERE
Igitabo cya mbere cy’Abami (1 Bami 3, 5.7-12)
5Umwami Salomoni ari i Gibewoni, Uhoraho amubonekera nijoro mu nzozi, nuko Imana iramubwira iti « Saba ! Urumva naguha iki ?» (6)Salomoni arasubiza ati 7«Uhoraho Mana yanjye, ni wowe wahaye umugaragu wawe kwima ingoma mu mwanya wa data Dawudi, jyewe w’agasore nkaba ntazi gutegeka. 8Umugaragu wawe ari hagati mu muryango witoranyirije, umuryango munini udashobora kubarwa cyangwa kubarurwa, kubera ubwinshi bw’abawugize. 9Ha rero umugaragu wawe umutirna ushishoza kugira ngo ategeke umuryango wawe, asobanure ikibi n’icyiza. Ubundi se koko ni nde washobora gutegeka umuryango wawe ukomeye bene aka kageni ?»
10Icyo Salomoni asabye gishimisha Uhoraho. 11Imana iramubwira iti «Kubera ko usabye ibyo, ukaba utisabiye ubugingo burambye, ntube wisabiye ubukungu kandi ukaba utasabye ko abanzi bawe bapfa, ahubwo ukaba wisabiye gusobanukirwa kugira ngo utegekane ubutungane, 12ngiye kugukorera ibihuje n’amagambo yawe : nguhaye umutima w’ubwitonzi n’ubuhanga, ku buryo uzasumba uwakubanjirije wese n’uzagukurikira wese. »
ZABURI (Zab 119 (118), 57.72,76-77,127-128,129-130)
Inyik/ Uhoraho, mbega ukuntu nkunda amategeko yawe!
Uhoraho, ndabivuze :
umugabane wanjye ni ugukurikiza ijambo ryawe.
Amategeko y’umunwa wawe,
andutira ibihumbi by’amasikeli ya zahabu na feza.
Urukundo rwawe ni rwo rwampoza,
nk’uko wabisezeranije umugaragu wawe.
Impuhwe zawe nizincengere maze mbeho,
kuko amategeko yawe antera ubwuzu.
Ni cyo gituma nkunda amategeko yawe kurusha zahabu,
ndetse zahabu iyunguruye.
Ni cyo cyatumye nsanga amatangazo yawe atunganye,
nkanga imigirire yose y’ububeshyi.
Amategeko yawe ni agatangaza,
ni cyo gituma umutima wanjye uyakomeyeho.
Guhishura amagambo yawe ni urumuri,
abiyoroshya akabaha ubwenge.
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 8, 28-30)
Bavandimwe, 28tuzi ko byose bihira abakunda Imana, ari bo yihamagariye ku bwende bwayo. 29Abo yamenye kuva kera yanabageneye guhabwa isura y’Umwana wayo, ngo abe umuvukambere mu bavandimwe benshi. 30Abo yabigeneye kandi, abo ngabo yarabahamagaye ; abo yahamagaye kandi, abo ngabo yabahaye kuba intungane ; abo yahaye kuba intungane, abo ngabo yanabahaye ikuzo.
IBANGONDIRIMBO RIBANZIRIZA IVANJILI (Mt 11, 25)
Alleluya Alleluya.
Uragasingizwa Dawe, Mutegetsi w’ijuru n’isi,
wowe wahishuriye abaciye bugufi,
amabanga y’Ingoma y’ijuru.
Alleluya.
IVANJILI
+ Matayo (Mt 13, 44-52)
Muri icyo gihe, Yezu acira rubanda iyi migani ati 44«Ingoma y’ijuru imeze nk’ikintu cy’agaciro gakomeye gihishe mu murima ; umuntu iyo akiguyeho yongera kugihisha, akagenda yishimye, agatanga ibyo atunze byose akagura uwo murima. 45Byongeye kandi Ingoma y’ijuru imeze nk’umucuruzi washakashakaga amasaro meza. 46Yabona isaro rimwe ry’agaciro kanini, akagenda akagurisha ibyo atunze byose, maze akarigura.
47Byongeye kandi Ingoma y’ijuru imeze nk’urushundura banaze mu nyanja, maze rugafata amafi y’amoko yose. 48Iyo rwuzuye barukururira ku nkombe, hanyuma bakicara bakarobanurira mu bitebo afite akamaro, naho adafite akamaro bakayajugunya. 49Ni ko bizamera mu iherezo ry’isi : abamalayika bazaza batandukanye intungane n’abagome. 50Maze bo babarohe mu nyenga y’umuriro ; aho bazaririra kandi bagahekenya amenyo. 51Ibyo byose mwabyurnvise?» Bati «Yee.» 52Arongera ati «Ni cyo gituma umwigishamategeko wese wigishijwe iby’Ingoma y’ijuru, asa na nyir’urugo ukura mu bushyinguro bwe ibishya n’ibishaje.»


text:
Ibanga ryo kunesha ubwoba (Igice cya 2) - Yvan Castanou
Intambwe umunani zadufasha kubohoka ku bwoba:
1. Kumenya ko ubwoba ari amarangamutima aterwa n’umwuka mubi
“Kuko Imana itaduhaye umwuka w’ubwoba, ahubwo yaduhaye uw’imbaraga n’urukundo no kwirinda” 2 Timoteyo 1:7.
Umwuka w’ubwoba ni umwuka ufite kamere y’ubwoba. Mu yandi magambo, ni umwuka ufite ubwoba ugaragaza icyo ufite. Iyo tugumye mu bwoba, tuba dutumira uwo mwuka kugumana natwe. Hano munyumve neza, kugira ubwoba ntabwo bisobanura ko umuntu aba afite dayimoni y’ubwoba. Ariko guhorana ubwoba bishobora gutuma wikururira umwuka w’ubwoba.
2. Kurema ikirere cyo kuramya no guhimbaza aho dutuye, turi mu mwuka w’amasengesho
Imana itura mu mashimwe y’abana bayo. Izamurwa n’ijwi ry’ibyishimo ry’ubwoko bwayo. Nitugira ubwoba, tuzamure muri twe indirimbo zo gushima Imana. Hari ukubaho kw’Imana umwanzi uko yaba ameze kose atabasha guhangara.
“Kandi uko mbasabiye mwese iteka mbasabira nezerewe, kuko mwafatanije nanjye umurimo wo kwamamaza ubutumwa bwiza, muhereye ku musi wa mbere mukageza na nubu. Komeza usome…” Abafilipi 1:4-7.
3. Kwiga no kumenya ijambo ry’Imana rijyanye n’ibihe turimo
Ijambo ry’Imana rirabivugaho iki? Ni ayahe masezerano y’Imana atanga ibisubizo by’ibibazo ndimo kunyuramo? Imana yashyizeho ibya ngombwa byose umuntu ashobora gukenera mu gihe ari mu isi. Imana yakoranye natwe isezerano ririmo uburenganzira n’inshingano.
Igitangaje ku Mana, ni uko nta cyago cyangwa se ikiza cyakuraho isezerano ryayo. Mu yandi magambo, Imana ntabwo ijya yitandukanya n’ijambo ryayo. Ariko ni inshingano zacu kuyibutsa ibyo yadusezeranije.
“Nyibutsa tuburane, shinga urubanza rwawe kugira ngo utsindishirizwe” Yesaya 43: 26.
4. Kwatura n’akanwa ibyo twifuza aho kwatura ibyo tureba
Tugire akamenyero ko kwatura ibyo tuzi kandi twizeye, atari ibyo twumva mu marangamutima yacu. Imbere y’ibiteye ubwoba, ntabwo ari igihe cyo kuvugana n’Imana ahubwo ni igihe cyo kubwira imisozi ituri imbere tuyitegeka kuvaho mu izina rya Yesu. Wari uzi ko Satani akangwa n’imvugo imwe, iyo kwizera.
“Ururimi rwiza ni rwo ruhaza inda y’umuntu, kandi amagambo meza yunguka ni yo amuhesha guhaga” Imigani 18:20-21.
5. Kwiyibutsa no kubara incuro twanesheje.
Haba hari icyo Imana yakoze mu buzima bwacu? Haba hari amakuba yadukijije? Iyo turebye inyuma dusanga hari ibyo Imana yagiye ikora mu buzima bwacu. Iyo rero duhuye n’ibibazo, tumere nka Dawidi twibuka ko Imana yadukijije ejo ari yo iri budukize uyu munsi.
“Dawidi arongera aravuga ati: Uwiteka wandokoye mu nzara z’intare n’idubu, azankiza no mu maboko y’uwo mufilisitiya! Nuko Sawuli abwira Dwidi ati: “Ngaho genda, Uwiteka abane nawe” 1 Samweli 17 : 37.
6. Guhora witeze gutahukana intsinzi
Turwane twizeye kunesha. Iyo twahanuye ubutsinzi, tubutegereze kuko muri Kristo dufite intsinzi. Ibyo twiteze ni byo tubona mu buzima bwacu. Ntitugasuzure ibyo twibwira. Tugomba kwatura tukanizera ubutsinzi mbere y’uko tububona.
7. Dukore! Dushyire mu bikorwa ibyo twifuza
Igikorwa cyose kigira ingaruka. Gukora ni bwo buryo bwo guhangara ubwoba. Twibuke iki: gutinyuka si ukutagira ubwoba, ahubwo ni uguhangara ibiduteye ubwoba.
8. Tuyobore ibitekerezo byacu
Tugendane cyangwa se twiyegereze ibyo twifuza muri twe. Kubera ko ibitekerezo byacu biterwa n’ibyo twumva, twimenyereze kumva ibitwubaka. Twumve amagambo meza n’ubuhamya. Muri make tugaburire ubugingo bwacu ibyiza kandi bishimisha Imana. Gutinyuka ntabwo ari ukutagira ubwoba, ahubwo ni ukwemera guhangana n’ibiteye ubwoba.
“Ibisigaye bene Data, iby’ukuri byose, ibyo kubahwa byose, ibyo gukiranuka byose, ibiboneye byose, iby’igikundiro byose n’ibishimwa byose nihaba hariho ingeso nziza kandi hakabaho ishimwe abe ari byo mwibwira” Abafilipi 4:8.


text:
Abahinzi bo mu Murenge wa Muganza bavuga ko batinyaga gutera ibiti mu mirima bahingamo bakeka ko byabangamira imyaka ntikure neza, ariko bamaze gusobanukirwa ngo batangiye kubitera ku mirima kandi koko ngo basanga bitangiza imyaka nk’uko babyibwiraga.
Niyibizi Francois, wo mu Kagari ka Muganza, avuga ko batangiye gushishikarizwa gutera ibiti bivangwa n’imyaka ubwo bakorerwaga amaterasi y’indinganire mu masambu yabo.
Uyu muturage akomeza avuga ko nyuma yo kubitera basanze ntacyo byangiza ku myaka ihinze mu murima, bikarinda isuri kandi bikagaburirwa amatungo.
Ati ”Ibi biti ntacyo bitwara umurima ahubwo birwanya isuri. Bidufitiye rero n’akandi kamaro nko kubibaza mu gihe bikuze, amashami yabyo tukayashingiriza imyaka. Hari n’ ibyo tugaburira amatungo. Muri rusange ibi biti ni byiza cyane kandi ntibyona imyaka.”
Ku rundi ruhande ariko, aba baturage barataka ubuke bw’ibi biti kuko ibyo bafite babitererwaga mu gihe bakorerwaga amaterasi y’indinganire, bakavuga ko hari aho batabashije gutera icyo gihe.
Bavuga ko nta hantu bazi bazakura ibindi biti kugira ngo igihe imvura izaba yaguye bazabitere mu mirima yasigaye.
Umukozi ushinzwe Ubuhinzi mu Murenge wa Muganza, Ntakirutimana Theogene, avuga ko iki kibazo ubuyobozi bwagitekerejeho, akizeza abaturage ko mu gihe imvura izaba iguye bazahunika ingemwe nyishi zabyo, ku buryo umuturage wese uzazikenera azazibona.
Ati ”Muri uyu mwaka, dufite gahunda yo gutubura ingemwe zigera ku bihumbi 60, ariko tukazibanda cyane ku biti bivangwa n’imyaka. Tuzabitera ku mikingo y’amaterasi kugira ngo bifashe amaterasi kongera umusaruro.”
Uretse kuba ibi biti birwanya isuri ndetse bikagira n’akamaro k’ibiti bisanzwe, bimwe muri byo ngo binifitemo ubushobozi bwo gufata intungagihingwa ya Azote bikayigeza ku gihingwa kiri hafi yabyo.
Ubuyobozi kandi buvuga ko nubwo hari abaturage bamaze gutinyuka guhinga bene ibi biti, ngo hakiri n’abatarabyumva neza, ku buryo hakomeje ubukangurambaga kugira ngo na bo batangire kubihinga.


text:
Gakenke: Nyobozi irasabwa gushyira imbaraga mubikorwa by’ubuhinzi n’ubworozi
Mu ihererekanya bubasha
Abaturage bo mu karere ka Gakenke barasaba nyobozi nshya gushyira imbaraga mubikorwa by’ubuhinzi n’ubworozi kugirango bizabafashe kurushaho kwitezimbere.
Abatuye mu karere ka Gakenke babitangarije Kigalitoday kuri uyu wa 29/02/2016 nyuma y’iherekanya bubasha hagati y’umunyamabanga nshingwabikorwa w’akarere hamwe na nyobozi yatorewe kuyobora akarere muri manda y’imyaka itanu.
Ngo biteze ibikorwa bitandukanye kuri nyobozi gusa ngo mubyo bakora byose bakwiye gushyira imbaraga mubikorwa by’ubuhinzi n’ubworozi bigakorwa kijyambere kugirango barusheho kubona umusaruro uzatuma bitezimbere.
Nshimiyimana Venant wo mu murenge wa Gakenke, avuga ko ibyinshi mubyo basaba nyobozi harimo n’ibisanzwe bikorwa ariko ngo arabasaba ko byarushaho kunozwa niba ari ubuhinzi bugakorwa kinyamwuga.
Ati “bagomba guhindura niba ari ubuhinzi bukaba ubuhinzi bw’umwuga, ubworozi bukaba ubw’umwuga, kuburyo ibyo tugomba kubona tugomba kubibona ariko tukanabibonera n’isoko, icyo mbasaba n’ukugirango uwo umutekano uboneke n’ubukungu bwiyongere bari basanzwe babikora ariko bikaba nk’umucoâ€.
Nyirandoriherezo Valerie ati “nabasaba ko bahera mu kuvugurura ikintu cy’ubuhinzi tukazamuka tujya mw’iterambere, noneho nibakora neza baturutse hasi murwego rw’umudugudu bizazamuka kuburyo no murwego rw’akarere bizagenda nezaâ€.
Umuyobozi w’akarere ka Gakenke Nzamwita Deogratias, avuga ko nubwo ibikorwa by’ubuhinzi mu Gakenke bigorana bitewe n’ubutaka buhanamye ariko ngo hari ibyo bateganya gukora.
Ati “icyo tuzakora n’ukuganira n’inzego zidukuriye kuburyo hano hiyongera amaterasi y’indinganire akaba menshi, ifumbire ikazira igihe, imbuto tukavugana n’inzego dukorana ikazira kugihe ahasigaye abatekinisiye bacu bakava mu biro bakabegera twumva ibyo ngibyo bizafashaâ€.
Umuyobozi w’akarere yemera ko ubworozi hakirimo ikibazo kuko batarashobora kubona umusaruro uhagije ariko ngo bagiye kwigisha abantu ko batagomba kwororera kubona gusa ifumbire ahubwo bakororera kubona amata.
Bimwe mubyo nyobozi ivuga ko izahangana nabyo n’uburyo hakongerwa amashanyarazi, gukora imihanda iyo bemerewe n’umukuru w’igihugu nindi itameze neza kuko biri mubidindiza iterambere ry’akarere.
Nzamwita Deogratias wongeye gutorerwa kuyobora akarere ka Gakenke azafatanya na Niyonsenga Aimee Francois ushinzwe iterambere ry’ubukungu na Uwimana Catherine ushinzwe imibereho myiza y’abaturage.


text:
Ubuzima burimo Yesu butandukanye n’ubundi busanzwe, soma ubuhamya……
Mfite imyaka 24, mama umbyara ni umu kristu naho Data ni umusilamu, navutse ndi umwana wa kane mu muryango w’abana 6. Ngitangira kumenya ubwenge nakuruwe cyane n’inyigisho z’abasilamu, nasomaga korowani mu by’ukuri ntanayumva. Nari mfite inshuti nyinshi z’abasilamu urumva ko nari mfite ibyitegererezo bihagije. Numvaga rero ko kuba ari benshi ibyo ndimo ari ukuri. Nubwo ariko byari bimeze gutyo narakekeranyaga by’umwihariko ku mugabo witwa Yesu.
Nubwo aho nari ndi mu basilamu bafataga Yesu nk’umuhanuzi woroheje ariko njye numvaga ari uwingenzi kuruta ibyo. Numvaga ko Yesu ari umuyoboro w’ijambo ry’Imana kwisi, navugaga ko Mose kimwe na Muhamadi bakiraga ubutumwa bw’Imana kugirango babutangaze, ariko Imana yavugiraga muri Yesu ako kanya. Kuri njye nkumva ko Yesu atarti umuhanuzi nk’abo bose ahubwo ari undi muntu urenze ibyo.
Buhoro buhoro uko amezi n’imyaka bishira ntangira gusoma bibiliya, nkakira ubutumwa buri muri yo. Murabizi ko iyo umaze gutera urubuto ugomba no kuruvomerera niko n’Imana ibigenza bitewe n’igihe.
Hari igihe cyabayeho mbere yuko nizera Yesu nk’umwami n’umukiza w’ubugingo bwanjye, ariko maze kumwizera numvise nakiriye ikintu gikomeye mubuzima bwanjye. Natangiye kujya nsenga, ngasaba Imana ikimenyetso kinyemeza niba ibyo nizera ari byo, Imana ntabwo yatinze kunsubiza. Mu by’ukuri icya mbere si ukubona ibiboneshwa amaso ikingenzi n’Ukwizera ukareba Ibitagaragara.
Umunsi umwe ubwo nari ntashye nabuze bisi (imodoka) hari habaye imyigaragambo. Byabaye ngombwa ko njya muri gare y’i Paris gutegereza gariyamoshi. Namaze nk’isaha imwe irenga numva abaririmbyi basakuza ariko uko mbegera nkumva barimo gusingiza Imana.
Umutima wanjye urishima ako kanya mpita numva ko ari igisubizo mpawe n’Imana, numvise nshatse kubibwira abo twari kumwe, ubundi nkifata ariko numva ijwi rimbwira ngo nimbabwire ibya Yesu.
Naratangiye mbabwira ko njye namaze kwakira Yesu nk’umwami n’umukiza, ako kanya nahise ntangira gusenga mbese abantu barumirwa bagatekereza ko ari nk’umusazi uje muri gare. Nyuma y’ibyo babantu baririmbaga mbona batangiye kuza aho ndi byatumye ntangira gusimbagurika kubera ibyishimo byinshi byari mu mutima wanjye.
Icyo gihe nari ntarabatizwa ariko numvaga ngomba kubikora vuba hashoboka, mu by’ukuri kuva naba umukristu hari ibintu bimwe na bimwe byahindutse, numvise mpindutse mushya bitandukanye nuko nari meze mbere nkiri umusilamu.
Narasengaga cyane kurusha mbere. Imana yahindutse iya mbere mu buzima bwanjye kuruta mbere kuko ho nayifataga nk’isanzwe sinayibanzaga. Imana irihangana, nubwo namaze igihe ntarayemera by’ukuri ariko yaranyihanganiye.
Kuri ubu ndayishimira ko yanyoboye mu nzira , roho yanjye yiringiye Imana. Ndifuza kuyishima ko yandinze mu mibereho nanyuzemo. Kuri ubu naho nanyura mugikombe k’igicucu cy’urupfu sinzatinya ikibi cyose kuko Imana iri kumwe nanjye” Zaburi 23:4


text:
Icyitonderwa:Inama k’umusore cyangwa umukobwa udafite umugabo/umugore
Iki gitekerezo cyo kwifuza guswera gishobora kuba kijya kiguca mu mutwe ndetse kenshi. Ni byiza kandi nta kintu bitwaye, ntawe bitabaho. Ni ikimenyetso cy’uko uri muzima kandi ko abantu bafite amahirwe yo kugwira mu minsi iri imbere.
Ariko nagira ngo tuganire ku cyo wifuza icyo ari cyo. Kuko ngo umusore umuhana avayo ntumuhana ajyayo, ariko sinifuza kuguhanura uvayo kuko hari ubwo amazi yaba yarenze inkombe cyangwa amagara yasesekaye atakiyowe, kandi akarenze umunwa karushya ihamagara.
Guhuza ibitsina ni ibintu byiza bifitiye akamaro ikiremwamuntu ndetse n’izindi nyamanswa kuko bituma byororoka, ku bantu ho binatuma bishimisha bakanaruhuka bikegeranya abantu.
Guhuza ibitsina kimwe n’ibindi bintu biryoha mu buzima abantu bakunda bishobora kukugira umugaragu uramutse utabikoresheje uko bikwiye, ukaba wabikunda kurusha uko abandi babikunda mu buryo busanzwe bikamenyekana hanze ukaba iciro ry’umugani bagatangira kukwita ruboro, runagana, ngo akunda icyamubyaye, ngo uwamuha akagituramo(igituba); waba uri umukobwa bati bamuvuniyemo urwembe.
Iyo imyitwarire yawe yarengeje urugero ku buryo bigaragara hanze bikivanga n’imirimo yawe cyangwa bikayica hari ikiba kitagenda neza uba utangiye gutegekwa n’igitsina aho kugitegeka,uba ugomba kwisubiraho cyangwa ukisuzumisha.
Urashaka guswera/guswerwa ndetse no
kunyaza/kunyazwa?Urabishaka cyane, imboro yakureze,cyangwa umusonga mu gituba ukumereye nabi, uritonde nujya guswera ntuzaswere igituba cyangwa ngo wendwe n’imboro bya mbere bizagutunguka imbere kuko imboro si imboro kuko ari imboro cyangwa igituba kuko gisatuye nk’uko dukunze kubiteramo igiparu.
Oya,umugore si amabere n’ihene igira abiri , nubwo zose zinagana siko zimya.Uti ‘urarengera dusanzwe ibyo tubizi”nyamara urambeshya,imibare y’abantu baryamye mu bitaro igaragaza ko abantu batazi gukora imibonano mpuzabitsina ifite umutekano, inyigisho nk’izi abantu barazumva ariko kubishyira mu bikorwa bikananirana.
KUKI BINANIRANA?
Nkuko nabivuze haruguru,igitsina kiraryoha kandi kigira imbaraga nyinshi zituma umuntu ashobora guhubuka mu mwanya ashyutswe akaba yakora igikorwa kimunezeza aka kanya, amaso agahuma ,agacika intege zo gutekereza, akayoborwa n’imbaraga z’igitsina, ejo umushyukwe wamushiramo ,agasa n’uwasindutse inzoga akicuza impamvu yabikoze.Njyewe byambayeho.Ndicuza biba iby’ubusa. Baca umugani mu giswahili ngo “Majuto ni mjukuu.”
Gushyukwa bituma imisemburo,izamuka mu mubiri,amaraso akuzura mu mitsi y’ibitsina, umuntu agahumeka cyane ku buryo gutekereza kuri ejo hazaza biba bigoye.Muri uwo mwanya umugabo aba yimirije igituba imbere n’umukobwa yimirije imboro imbere ku buryo nta kindi ubwonko buba bugitekereza. Umuntu agomba kugira imyitwarire mu byerekeranye n’igitsina atarashyukwa ngo ajye ahora yiteguye ku buryo ashobora no kurota arimo guhuza ibitsina akaba yatekereza ku gakingirizo cyangwa niba ibyo agiye gukora nta ngaruka byamugirira. Wari warota wenda guswera cyangwa guswerwa ukabyibazaho?
Kwihangana no gutekereza ufite umushyukwe ukumereye nabi biragora pe, umuntu aba yumva igituba icyo ari cyose yabona yagiswera, niyo mpamvu uzabona hari
-abafata abana ku ngufu, bafatwa bagahabwa ibihano biremereye
-abafata abagore ku ngufu
-abahuza ibitsina birengagije agakingirizo ngo ntibashaka kurira umunyu mu ishashi
-abafata abana babo ku ngufu
Niba wumva ushaka guswera koko dore ibyo ugomba kwitwararika
-menya amateka y’uwo mu bikorana
-koresha agakingirizo
-ifate, reka guswera, nta mupfu w’imboro
–ikinishe
-niba ukiri muto, ba uretse ibyo gukora imibonano ubanze ukure .


text:
- umubavu.com
- ikinyarwanda
- english
- french
-
uburyo bworoshye wakoramo mayonnaise mu minota itarenga 5 ukaba uyibonye :
Bimwe mu bikomeza cyangwa bikaba urufatiro mu kubaka urugo rwiza kandi rukomeye harimo amafunguro meza agera ku mutima kandi ateguye neza, uyu munsi umubavu.com nk’uko usanzwe ubagira inama zo kubaka umuryango mwiza,uyu munsi turabigisha uko bakora mayonaise
1.Mbere ya byose ubanza gushaka no gutegura neza ibikoresho ,ibyo bikoresho ni
–Amagi(umuhondo wayo tuvuge urugero 2)
Amavuta(ubuto cyangwa olive)ariko biba byiza ubonye atarakoreshejwe
Vinaigre
Umunyu ariko muke
Isahani ifukuye (biba byiza iyo idafite imirongo mu ndiba kugirango bikorohere gukoroga ujyana mu cyerekezo kimwe).
Ibirungo byitwa mutaridi
- Iyo uri gukora mayonaise wibanda kuri uriya muhondo ariko ukifashisha amagi mabisi
2.Uko mayonnaise ikorwa
Ufata umunyu nk’utuyiko duto 2,ukavanga na ka vinaigre gake maze ugakoroga umunyu ukabanza ugashonga,wamara gushonga ugashyiramo umuhondo w’amagi tuvuge amagi 2 maze ugashyiramo na cya kirungo cyawe maze ugakoroga ujyana mu cyerekezo kimwe kandi udahagarika ,uko ukoroga niko ugenda ushyiramo utuvuta duke duke kugeza aho bihindura ibara ndetse bikagenda bibyimba,uko bigenda bitumba ndetse biguha impumuro imeze neza nibyo bikugaragariza ko mayonnaise yawe yamaze gutungana,ibi bishobora gutwara hagati y’iminota itanu n’icumi ukaba ubonye mayonnaise yawe.
- Iyo itagiye guhindura isura no kubyimba kuriya ni nako impumuro yayo igenda ikugeraho iki gihe rero iba yamaze gutungana ku buryo wahita utangira kuyirya
Icyitonderwa :
- kirazira gushyiramo ibivuta byinshi kuko amavuta menshi si meza
-Ni ngombwa ko niba umaze kurya mayonnaise hakagira isigara uyibika muri frigo kandi mu kintu gifite isuku.
Mayonaise ni amwe mu mafunguro agirira umubiri akamaro kanini kubera intungamubiri ziba zirimo,cyane ko haba higanjemo uruhurirane rw’ibi byose tuvuze kandi byose bikaba ari ngombwa ku buzima bw’umuntu.Tubifurije kugira ubuzima bwiza.
Anaclet NTIRUSHWA/UMUBAVU.COM
- Umukobwa ufite ikibuno kinini n’uwufite igito ni nde uryoshya imibonano mpuzabitsina ? Soma inkuru
- Umupasitori wahanuye urupfu rwa Mugabe yafashwe
- Mugabo niba ucyeka ko umugore wawe atanyara sibyo ! Soma Inkuru umenye ukuri
- Mukobwa, nubona umuhungu nk’uyu ntazagucike-Soma inkuru
- Umutima washegeshwe n’abantu bakuze bamara igihe kinini ari bonyine
- Menya amagambo umukobwa abwirwa n’umukunzi akaba yamuha ibye byose
- Umuntu umwe yaguye mu mpanuka abandi 22 barakomereka
- Kuva aho aboneye akazi muri Hotel buri munsi asabwa urukundo n’abagabo barenze 3 ngubu ni isugi
- Peresida w’ ababana n’ubwandu bw’agakoko gotera SIDA arashima Peresida Paul KAGAME, anenga abayobozi b’inzego z’ibanze
- Biratangaje : Yipfumuje imyenge 453 yose ku mubiri we kandi imyinshi muri yo iri ku gitsina cye no mu nkengero zacyo - Amafoto
- -| amakuru
- -| Amakuru yo hanze
- -| amateka
- -| imyidagaduro
- -| indirimbo
- -| inyigisho
- -| iterambere
- -| iyobokamana
- -| politike
- -| ubuhamya
- -| ubukungu
- -| ubuzima
- Komisiyo Nzahuratorero rya ADEPR , irashinjwa ubushinyaguzi
- Menya uburozi buri muri Coca cola ikinyobwa bivugwa ko kidasindisha ariko kirimo ibiyobyabwenge
- Umugore wa Bishop yafashwe asambana n’umunyepolitiki mu gihuru
- Pasiteri yaguwe gitumo asambanya umugore w’abandi bamuzengurutsa umujyi wose yambaye ubusa
- Biravugwa ko Clement yajyanye na Knowless gupimisha ko ari we se w’umwana koko
- Ukurusha umugore akurusha urugo ; Mugabo menya ibiranga umugore mwiza
- Uburusiya bwasohoye igiceri cyiriho ifoto ya Donald Trump gitera urujijo beshyi
- Mugabo niba ucyeka ko umugore wawe atanyara sibyo ! Soma Inkuru umenye ukuri
- Kinshasa : Leta ivuga ko yasumbirijwe na M23 ingabo za Loni zikabihakana
- Inkuru y’ubuzima budashoboka ;Umukecuru w’imyaka 101 yabyaye nyuma y’aho ibimenyetso byagaragazaga ko bidashoboka


text:
Yakoze imbabura ikoresha umufuka umwe w’amakara ku mwaka
Jonas Nkundumukiza wo mu Murenge wa Cyanika mu Karere ka Nyamagabe yavumbuye Imbabura ikoresha umufuka umwe w’amakara ku mwaka yifashishije itaka ryo mu mashyuza.
Iyo mbabura avuga ko yakoze mu rwego rwo kurwanya ubutayu no kurengera ibidukikije, ngo ikoresha amakara atatu agahisha ibiryo.
Avuga ko itaka riva ahaba amashyuza ryifashishwa mu gukora imbabura ziswe “cana make” mu kurondereza ibicanwa kugira ngo itemwa ry’amashyamba rya hato na hato rigabanuke.
Agira ati “Nkora imbabura tubasha gushyiraho udukara duke cyane, tugashyiraho ubutaka bw’amashyuza budufasha kurondereza ya makara. Mu gihe twakoreshaga umufuka w’amakara mu kwezi kumwe, wa mufuka tuwukoresha igihe kingana n’umwaka wose.”
Nkundumukiza akomeza avuga ko uretse no kuba ubu butaka bw’amashyuza bufasha kurondereza amakara, bubasha no gutanga ingufu z’amashanyarazi aho bwakwifashishwa mu gucomeka amaterefoni ngo bukaba bwanahagurutsa moteri.
Yagize ati “Iryo taka twasanze ribyara umuriro w’amashanyarazi ku buryo wacomekaho terefoni, ugacuranga radiyo cyangwa se ugashyiraho tereviziyo ukareba nta zindi ngufu, kandi twaje gusanga rihagurutsa moteri nta mazutu, tuzarimurika mu imurikagurishwa i Kigali.”
Uyu murimo Nkundumukiza yahanze ubasha kumuha amafaranga agera ku bihumbi 500 buri kwezi, dore ko yemeza ko abona isoko cyane cyane biciye mu imenyekanishabikorwa rye akora yifashishije amamurikagurishwa agenda aba hirya no hino mu gihugu.
Ibi bikorwa bya Nkundumukiza ngo ntaho bihuriye n’ubumenyi bwo mu ishuri kuko yize amashuri atandatu abanza gusa.
Avuga kandi ko uko ubushobozi buzagenda bwiyongera azageza umusaruro we no ku isoko mpuzamahanga kugira ngo abifashisha ibicanwa byinshi babigabanye.
Ibitekerezo ( 10 )
Uwo musore ndamushimiye,ahubwo yakora uko ashoboye akegera abaturage bo mu turere akabagezaho iryo terambere.Akaba yafasha urundi rubyiruko mu kwiteza imbere bihangira imirimo.
mudushakire nomero ze rwose
nibyiza cyane nadushyiririhe telefone ye
TWAYIKURAHE
Mwarakoze muzigeze mu turere twose tubabashe kuzigura
Mwiriwe, murakoze kuriyi nkuru, mwaduhaye telephone ko ibi bintu aribyiza. Ikindi iyi mbabura igura angahe? Murakoze.
turashaka muduhe numero za fone ze tumuhamagare tumubere abakiriya
uwo muntu yagize neza ahubwo muduhe numéro za telefone akoresha tumuhamagare tumubazeko azifit tumugurire
igura angahe?
uri umuntu w’umugabo kabisa ! nonese iyo mbabura igura igura angahe?


text:
ven.
03
févr.
2012
ISOMO RYA MBERE
Igitabo cya mbere cy’Abami (1 Bami 8, 22-23.27-30)
Umunsi wo kwegurira Uhoraho Ingoro, 22umwami Salomoni ahagarara imbere y’urutambiro rw’Uhoraho, mu ruhame rw’ikoraniro ryose ry’ Abayisraheli ; arambura amaboko ayerekeje mu ijuru, 23aravuga ati « Uhoraho, Mana ya Israheli, nta Mana iriho ari mu ijuru ari no ku isi ihwanye nawe, yakomereza nkawe Isezerano n’impuhwe abagaragu bawe, bagenda imbere yawe n’umutima wabo wose. 27Ariko se koko Imana ishobora gutura ku isi? Ijuru ndetse n’ishema ryaryo ntushobora kurikwirwamo, nkanswe iyi Ngoro nubatse ! 28Uhoraho, Mana ya lsraheli, wite ku mugaragu wawe ugusenga agutakambira ! Wumve induru n’isengesho umugaragu wawe akugezaho uyu munsl. 29 Amaso yawe uyahange kuri iyi Ngoro umunsi n’ijoro, aha hantu wavuze uti « Izina ryanjye rizaba aha ngaha ». Umva isengesho umugaragu wawe avugira aha hantu! 30Jya wumva ugutakamba k’umugaragu wawe n’umuryango wawe lsraheli bagirira aha hantu ! Wowe ujye wumvira mu ijuru aho utuye, wumve kandi ugire impuhwe !»
ZABURI (Zab 84 (83),3, 4, 5.10, 11abc)
Inyik/ Mana y’ijuru n’isi, mbega ngo Ingoro yawe irantera ubwuzu !
Umutima wanjye wahogojwe
no gukumbura inkomane z’Uhoraho ;
umutima wanjye n’umubiri wanjye,
biravugiriza impundu Imana Nyir’ubuzima.
Ndetse n’igishwi cyibonera inzu,
n’intashya icyari ishyirmo ibyana byayo,
Ku ntambiro zawe Uhoraho Mugaba w’ingaba,
Mwami wanjye kandi Mana yanjye!
Hahirwa abatuye mu Ngoro yawe,
bakagusingiza ubudahwema!
Mana, wowe ngabo twikingira,
reba, witegereze uruhanga rw’intore yawe.
Kuko umunsi umwe mu nkomane zawe,
undutira iyindi igibumbi namara ahandi,
mpisemo kwigumira mu irebe ry’lngoro y’lmana yanjye.
IBANGONDIRIMBO RIBANZIRIZA IVAN]ILI Zab 119 (118), 26.29
Alleluya A lleluya.
Werekeze umutima wacu k’ugushaka kwawe,
utugirire ubuntu uduhe kumenya amategeko yawe.
Alleluya.
IVANJILI
+ Mariko (Mk 7,1-13)
Muri icyo gihe, 1Abafarizayi na bamwe mu bigishamategeko bari baturutse i Yeruzalemu, bateranira iruhande rwa Yezu. 2Babona bamwe mu bigishwa be barisha intoki zanduye, ari byo kuvuga zidakarabye. 3Koko rero, Abafarizayi n’Abayahudi bose ntibarya batabanje gukaraba ibiganza kugeza ku nkokora, bakurikije akamenyero k’abakurambere, 4n’ iyo bavuye mu materaniro ntibarya batabanje kwitera amazi. Hariho kandi n’indi migenzo myinshi bakurikiza by’akarande, nko koza ibikombe, ibibindi, n’amasahani.
5Nuko rero, Abafarizayi n’abigishamategeko baramubaza bati « Ni iki gituma abigishwa bawe badakurikiza umuco w’abakurambere, bakarisha intoki zanduye ? » 6 Arabasubiza ati «Izayi yabahanuye neza, mwa ndyarya mwe ! Nk’uko byanditswe ngo “Uyu muryango unyubahisha akarimi gusa, naho imitima yabo indi kure. 7lcyubahiro bampa ni amanjwe : inyigisho bigisha ni amategeko y’abantu gusa.” 8Murenga ku itegeko ry’lmana, mukibanda ku muco w’abantu.» 9Maze arababwira ati «Murubahuka mugakuraho itegeko ry’Imana mwitwaza gukurikiza umucokarande wanyu. 10Dore Musa yaravuze ati “Jya wubaha so na nyoko”, kandi ati “Uzatuka se cyangwa nyina, azacirwa urwo gupfa.” 11Naho mwe mukavuga ngo “Umuntu wese ubwira se cyangwa nyina ati : Ibintu najyaga kuzagufashisha ni «Korbani»”, ari byo kuvuga ituro ry’Imana, 12mumwemerera kutagira icyo afashisha se cyangwa nyina ; 13bityo mukavuguruza ijambo ry’Imana mwitwaza umucokarande. Kandi mukora n’ibindi byinshi bisa n’ibyo.»


text:
Muri uyu murenge ngo bari basanzwe basuzuma imihigo ya zimwe na zimwe mu ngo, ariko ubu hazajya hasuzumwa imihigo y’ingo zose ihabwe amanota, izahize izindi zitangazwe zihabwe ishimwe, kandi zibere icyitegererezo izindi.
Umunyamabanga nshingwabikorwa w’Umurenge wa Save Innocent Kimonyo, avuga ko ibi babyiyemeje nyuma yo kubona ko ibanga ryo kwesa imihigo ari ugukora nk’ikipe.
Ngo basanze rero batakomeza gukora nk’ikipe bonyine, badafatanyije n’abaturage.
Agira ati “Abaturage twabagishije inama, hemezwa yuko imihigo y’ingo zose izajya isuzumwa mu midugudu.
Guhera muri uyu mwaka w’imihigo, buri ngo 12 zigabanyije mu midugudu, abaturage bamwe bazajya basuzuma abandi.”
Abatuye mu Murenge wa Save na bo bivugira ko ubu buryo bwo gusuzumana uko besheje imihigo y’ingo zabo babwishimiye, kuko batekereza ko buzatuma barushaho kwiteza imbere.
Yozafina Murekatete utuye mu Mudugudu wa Gahora, Akagari ka Shyanda, agira ati “Turatekereza ko bizadufasha kurushaho kwihuta mu iterambere.”
Maniraho Reveriyani na we ati “Uwarushije abandi mu kwesa imihigo azajya amenyekana, bamenye n’ibyo yakoze, bityo abandi babe bamwigiraho.”
Muri uyu Murenge buri rugo rufite ikaye y’imihigo rwandikamo imihigo rutegenya kuzesa, rugasinyana n’abayobozi.
Umwaka w’imihigo iyo urangiye, hakorwa igenzura mu ngo bakareba niba buri rugo rwaresheje imihigo rwiyemeje iba yanditse muri ya Kaye.
Mu Karere ka Gisagara, uyu murenge ni wo wabaye uwa mbere mu kwesa imihigo, mu mwaka ushize wa 2015-2016.
Abayobozi bawo bafite ikizere ko ingamba bafashe, zizatuma uyu mwanya bawugumana no muri uyu mwaka, dore ko muri 2014-2015 bari babaye aba gatatu.